sagorsarker/bangla-wikipedia huggingface dataset:
ডাব আর্টেক

ডাব আর্টেক (স্কটিশ গ্যেলিক: Dubh Hirteach [t̪u ˈhirˠʃtʃəx][4]) স্কটল্যান্ড এর দূরবর্তী একটি ব্যাসল্ট পাথরের দ্বীপ। এটি "কলোনসে" থেকে ১৮ মাইল (২৯ কিমি) পশ্চিমে এবং "রোস অফ মুল" থেকে ১৫ মাইল (২৪ কিমি) দক্ষিণ-পশ্চিম উপকূলে অবস্থিত।
টমাস স্টিভেনসন দ্বারা পরিকল্পিত ১৪৫ ফুট (৪৪ মিটার) এর একটি টাওয়ার এবং একটি তীরবর্তী স্টেশন ১৮৬৭ এবং ১৮৭২ মধ্যে নির্মিত হয়েছিল "এরিড" দ্বীপে। ৯২ ফুট (২৮ মিটার) ঢেউ এর সম্মুখীন হয়েছে সেখানকার পরিচারকরা। এই প্রতিকূল অবস্থা সত্ত্বেও এটা ১৯৭২ সালে স্বয়ংক্রিয় না হওয়া পর্যন্ত বিভিন্ন মানুষ লম্বা সময়কালের জন্য দায়িত্ব পালন করেন।
বাতিঘরতিরটির দাপ্তরিক নাম "ডাব আর্টেক" যদিও শৈলশ্রেণীটি নিজেও "ঢু হার্টেক" নামে পরিচিত। এই গ্যেলিক নামের বিভিন্ন ব্যাখ্যা দেয়া হয়ছে কিন্তু তন্মধ্যে "ব্ল্যাক রক" সবচেয়ে জনপ্রিয়।
প্রাক ঐতিহাসিক কালে "ঢু হার্টেক" স্কটল্যান্ড থেকে আটলান্টিক মহাসাগর পর্যন্ত বরফ চাদর দ্বারা আবৃত ছিল.সর্বশেষ প্রায় 20,000 বছর আগে সমুদ্রপৃষ্ঠের উচ্চতা বর্তমান সময়ের তুলনায় 425 ফুট (130 মিটার) কম ছিল.] জমির আইসোস্ট্যাটিক বৃদ্ধি উপকূলের হিমবাহের পরিমাপের কাজ টা আরও জটিল করে ফেলেছে.এটি এবং জুরা ও আইলি দ্বীপ স্কটল্যান্ডের মূল ভূখণ্ড এর সাথে সংযুক্ত হয় ইথামাস হ্রদ দ্বারা।অটলভাবে সমুদ্র স্তরের ক্রমবর্ধমান ঢেউ ধীরে ধীরে বিচ্ছিন্ন করে ফেলে একে পরিশেষে।কিন্তু নিমজ্জিত এই ঢু হার্টেক ই আজকের এই সবুজ পাথুরে শৈল যা কিনা 240 ফুট (73 মিটার)দীর্ঘ এবং 130 ফুট (40 মিটার) চওড়া
ডাব আর্টেক অর্থ "ব্ল্যাক রক"।আর্টেক একটি অপ্রচলিত গ্যালিক শব্দ।ডাব আর্টেক ও ঢু হার্টেক মূলত একই।স্টিভেনসন বিশ্বাস করতেন 'কালো এবং অন্ধকারময়' ই এই নামের একটি অনুবাদ ছিল।ওয়াটসন সুপারিশ করেন এর অর্থ "মৃত্যু"।
১৮০০ এবং ১৮৫৪ সালের মধ্যে ৩০ টি জাহাজ বিধ্বস্ত হয় প্রবালটির জন্য।একটি বাতিঘরটি শুধু নাবিকদের ঢু হার্টেক থেকে সতর্ক করার য়াজন্য ই তৈরি করা হয়নি বরং কলোন্সি মধ্যে থাকা ভয়ঙ্কর শিলা থেকেও সতর্ক করাও এর উদ্দেশ্য ছিল।মূলত এটি একটি একটি অসম্ভব সাইট হিসেবে বিবেচনা করা হয়েছিল।এর প্রকৌশল কাজ ইঞ্জিনিয়ারদের মধ্যে বিখ্যাত স্টিভেনসন পরিবার দ্বারা পরিদর্শিত হয়েছে, ভাই টমাস (রবার্ট লুই পিতা) ও ডেভিড 1866 সালে কাজ শুরু করিছিলেন।টমাস লক্ষ্য করেছিলেন এটি একটি অসাধারন কাজ হবে।
বাতিঘরটির ভীত "এরিড"এ ছিল। খোলা সমুদ্র থেকে চোদ্দ মাইল দূরবর্তী গ্রানাইট দ্বীপে বাতিঘর এর স্টেশন এর কাজ সম্পন্ন হয়েছে.অ্যালেন ব্রেবনার এর তত্ত্বাবধানে [17] জুন 1867 25 নির্মাণ কাজ শুরু হয়।ব্রেবনার সহ চৌদ্দ জন পুরুষ সেখানে পাঁচ দিনের জন্য আটকা পড়ে ছিল।এই কষ্ট সত্ত্বেও একটি 36 ফুট (11 মিটার) ব্যাস ফাউন্ডেশন পিট খনন করা হয়।1869 সালে ফাউন্ডেশন স্তর এর উপরে 32 ফুট (9.8 মিটার) ক্রমবর্ধমান টাওয়ার এর একটি কঠিন অংশ প্রায় সম্পন্ন হয়েছিল।এটি তার গড় কৃতিত্ব ছিল।উত্তরাঞ্চলীয় বাতিঘর বোর্ড দ্বারা প্রারব্ধ কাজ এর মোট খরচ ছিল £ ৬৫.৭৮৪ পাউন্ড.
নির্মাণ কাজ শেষ হওয়ার পরো বিপদ শেষ হয়নি।এমনকি শান্ত দিনেও অস্বাভাবিক ছিল অবস্থা।দুর্যোগপূর্ণ সমুদ্রপথের উচ্চতা অসাধারণভাবে বৃদ্ধি পেত।অপারেশনের প্রথম বছর কপারের কন্ডাক্টরটি ক্ষতিগ্রস্ত হয়েছিল।বাতিঘরটির প্রথম পরিচারক ১১ বছর এর রক্ষনাবেক্ষন করেছিল। এ প্রতিকূল অবস্থার সম্মুখীন হওয়ার তারা রক্ষণাবেক্ষণের জন্য অতিরিক্ত টাকা পেতেন
মোক্ষদাচরণ সামাধ্যায়ী

মোক্ষদাচরণ সামাধ্যায়ী (বঙ্গাব্দ: ১২৭৪-৮ অগ্রহায়ণ, ১৩৩১) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব এবং একজন সুবক্তা। পরে রাজনীতি থেকে সরে এসে ত্রিবেণীতে সমাজ সংস্কারের কাজে ব্রতী হন। সাপ্তাহিক "ভাস্কর" পত্রিকার সম্পাদক ছিলেন। মোক্ষদাচরণ কাশীধামে বেদ অধ্যয়ন করে সামাধ্যায়ী উপাধি পান।
তিনি ঢাকা জেলার পাইকপাড়ায় জন্মগ্রহণ করেন। তার পিতার নাম শামাচরণ খাসনবীশ এবং তার পিতা "সন্ধ্যা" পত্রিকার ম্যানেজার ছিলেন এবং অনেক গ্রন্থ প্রণয়ন করেছিলেন।
শচীন্দ্রনাথ সান্যাল

শচীন্দ্রনাথ সান্যাল () (৩ এপ্রিল, ১৮৯৩ - ৬ ফেব্রুয়ারি, ১৯৪৩) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব, ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।
তিনি ১৯০৭ সালে কলকাতায় গুপ্ত বিপ্লবী দলে যোগ দিয়ে ১৯০৯ সালে বারানসীতে "ইয়াং ম্যান্স এসোসিয়েশন" নামে এক বিপ্লবী দল গঠন করেন। পরে প্রতুল গঙ্গোপাধ্যায় এবং রাসবিহারী বসুর সঙ্গে পরিচিত হন। রাসবিহারী তাকে লাট্টু নামে ডাকতেন। প্রথম বিশ্বযুদ্ধের সময় রাসবিহারী বসুর ভারতজোড়া সেনাবিদ্রোহ প্রচেষ্টার অন্যতম সহযোগী ছিলেন শচীন্দ্রনাথ সান্যাল। ৭ম রাজপুত রেজিমেন্টে বিদ্রোহ ঘোষণা করে ব্রিটিশ সরকারের উচ্ছেদ সাধনে তিনি দায়িত্বপ্রাপ্ত হন। লাহোর ও বেনারস ষড়যন্ত্র মামলায় অভিযুক্ত হয়ে ১৯১৫ সালে যাবজ্জীবন কারাদণ্ডে দণ্ডিত হন। আন্দামানে সেলুলার জেলে দ্বীপান্তর দন্ড ভোগ করার পর ১৯২০ সালে মুক্তি পান। হিন্দুস্থান রিপাবলিকান এসোসিয়েশন এর অন্যতম প্রতিষ্টাতা ছিলেন তিনি। এই সময় তার ভগৎ সিং এর সাথে যোগাযোগ হয়। ১৯২৭ সালে কাকোরি বিপ্লব বা কাকোরী ষড়যন্ত্র মামলায় তার পূনরায় কারাদণ্ড হয় এবং দশ বছর জেলজীবন যাপন করেন। ১৯৩৭ সালে মুক্তি পেয়ে আবার রাসবিহারী বসুর সাথে বিপ্লব পরিকল্পনায় অংশগ্রহণ করেছিলেন। জাপানের সহায়তায় বিপ্লব প্রচেষ্টার অভিযোগে ১৯৪১ সালে গ্রেপ্তার হন। দ্বিতীয় বিশ্বযুদ্ধের সময় জেলের ভেতরে যক্ষারোগে আক্রান্ত হন এই বিপ্লবী। শারীরিক অসুস্থতাজনিত কারণে সরকার তাকে মুক্তি দেয় ১৯৪১ সালে।
তার রচিত গ্রন্থের নাম বন্দীজীবন। এই বইটি বিপ্লবীদের কাছে জনপ্রিয় ছিল। কিছুদিন তিনি "অগ্রগামী" পত্রিকার সম্পাদক ছিলেন।
গোরখপুরে অন্তরীণ থাকাকালে ১৯৪৫ সালের ফেব্রুয়ারি মাসে তার মৃত্যু হয়।
বিপিনবিহারী গঙ্গোপাধ্যায়

বিপিনবিহারী গঙ্গোপাধ্যায় (জন্ম:- ৫ নভেম্বর, ১৮৮৭ - মৃত্যু:- ১৪ জানুয়ারি, ১৯৫৪) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব, ব্রিটিশ বিরোধী স্বাধীনতা আন্দোলনের একজন নেতা এবং অগ্নিযুগের বিপ্লবী।
বিপিনবিহারীর আদি বাড়ি ছিল উত্তর চব্বিশ পরগণা জেলার হালিশহরে। বারীন্দ্রকুমার ঘোষ এবং রাসবিহারী বসুর সহকর্মীরূপে বৈপ্লবিক মন্ত্রে দীক্ষা গ্রহণ করেন। মুরারিপুকুর, আড়িয়াদহ প্রভৃতি বিপ্লবী কেন্দ্রের সঙ্গে তার প্রত্যক্ষ যোগাযোগ ছিলো। তিনি বিপ্লবের আদিযুগে যে কয়েকটি সমিতি ছিলো তার মধ্যে ১৮৯৭ সালে প্রতিষ্ঠিত আত্মোন্নতি সমিতির সদস্য ছিলেন। তার উদ্যোগে ১৯১৪ সালে রডা কোম্পানির মাউজার পিস্তল অপহরণ করা হয়। ১৯১৫ খ্রিষ্টাব্দে যুগান্তর দল কর্তৃক বার্ড কোম্পানির গাড়ি লুন্ঠনে যতীন্দ্রনাথের সাহায্যকারী ছিলেন। ১৯২১ খ্রিষ্টাব্দে তিনি কংগ্রেস আন্দোলনে যোগ দেন। ১৯৩০ খ্রিষ্টাব্দে বঙ্গীয় প্রাদেশিক কংগ্রেস সম্মেলনে সভাপতিত্ব করেন। ১৯৪২ খ্রিষ্টাব্দে ভারত ছাড়ো আন্দোলনেও যোগ দেন। তিনি জীবনের প্রায় ২৪ বছর বিভিন্ন জেলে কাটান।
তিনি শ্রমিক আন্দোলনের সঙ্গে যুক্ত ছিলেন। ন্যাশনাল ট্রেড ইউনিয়ন কংগ্রেস প্রতিষ্ঠার পর বঙ্গীয় প্রাদেশিক সংগঠনের সভাপতি ছিলেন। প্রথম সাধারণ নির্বাচনে (১৯৫২) উত্তর চব্বিশ পরগণা জেলার বীজপুর কেন্দ্র থেকে নির্বাচিত হয়ে পশ্চিমবঙ্গ বিধানসভার সদস্য হন।
নরেন্দ্রমোহন সেন

নরেন্দ্রমোহন সেন (13 august 1887 - ২৩ জানুয়ারি, ১৯৬১) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব, ব্রিটিশ বিরোধী স্বাধীনতা আন্দোলনের একজন নেতা। তিনি ১৭ বছর বয়সে ঢাকা মেডিকেল স্কুলে পড়ার সময় বাল্যকালের শিক্ষক পুলিন দাসের প্রভাবে গোপন বিপ্লবী দলে যোগ দেন। ১৯১০ সালে পুলিন দাস গ্রেপ্তার হলে দলের কাজকর্ম পরিচালনা করতেন। ১৯২৫ সালে ঢাকা শহরে গ্রেপ্তার হন। রামকৃষ্ণ মিশনের রাঁচি যক্ষ্মা হাসপাতাল প্রতিষ্ঠা ও পরিচালনায় তার উল্লেখযোগ্য অবদান ছিলো।
যোগেশচন্দ্র চট্টোপাধ্যায়

যোগেশচন্দ্র চট্টোপাধ্যায় (১৮৯৫ - ২২ এপ্রিল, ১৯৬৯) ছিলেন ব্রিটিশ বিরোধী স্বাধীনতা আন্দোলনের একজন রাজনৈতিক ব্যক্তিত্ব এবং অগ্নিযুগের বিপ্লবী।
তিনি কুমিল্লায় পূর্ণ চক্রবর্তীর প্রভাবে গুপ্ত বিপ্লবী দলের সদস্য হন। ১৯১৩ সালে কুমিল্লায় বঙ্গীয় প্রাদেশিক রাজনৈতিক সম্মেলনে স্বেচ্ছাসেবকরূপে সরকারি আদেশ অমান্য করেন। ১৯১৪ সালে বিশ্বযুদ্ধের পটভূমিকায় ভারতে বিপ্লবী অভ্যুত্থানের অংশ হিসেবে চট্টগ্রাম, নোয়াখালী ও ত্রিপুরা অঞ্চলে বিদ্রোহ ঘটানোর চেষ্টায় অংশ নেন। ৯ অক্টোবর ১৯১৬ তারিখে কলকাতায় গ্রেপ্তার হন। ৬ এপ্রিল, ১৯২৭ তারিখে কাকোরি ষড়যন্ত্র মামলায় তার দ্বীপান্তর দণ্ড হয়।
যোগেশ কারারুদ্ধ ছিলেন। ভগৎ সিং, চন্দ্রশেখর আজাদ এবং রাজগুরুর মতো এইচআরএর সদস্যরা একবার তাকে মুক্ত করার পরিকল্পনা করেছিলেন কিন্তু পরিকল্পনাটি ব্যর্থ হয়েছিল। পরে তিনি বিপ্লবী সমাজতান্ত্রিক দলে (আরএসপি) যোগ দেন এবং ১৯৫৩ সাল পর্যন্ত এর সাথে ছিলেন। তিনি ১৯৫৬ সালে কংগ্রেস দল থেকে রাজ্যসভার সদস্য হন এবং ১৯৬০ সালের ২ এপ্রিল সাংসদ হিসাবে মারা যান। তাঁর দুটি বই সুপরিচিত, যেমন তাঁর আত্মজীবনী, ইন সার্চ অফ ফ্রিডম এবং কনফারেন্সে ভারতীয় বিপ্লবীরা।
কেপলার-৪বি

কেপলার-৪বি (প্রাথমিক ভাবে কেওআই ৭.০১ নামে পরিচিত) একটি বহির্গ্রহ, যা নাসার কেপলার মহাকাশ দূরবীক্ষণ যন্ত্র দ্বারা প্রথম আবিষ্কৃত হয়। এর ব্যাসার্ধ ও ভর নেপচুনের অনুরূপ। এটি মাতৃ নক্ষত্রের কাছাকাছি থাকার কারণে সৌরজগতের অন্যান্য গ্রহের তুলনায় যথেষ্ট উত্তপ্ত। ২০১০ সালের ৪ জানুয়ারি ওয়াশিংটন ডিসিতে আরও ৪টি গ্রহসহ এটির আবিষ্কার ঘোষণা করা হয়। যেগুলো কেপলার মহাকাশ দূরবীক্ষণ যন্ত্র চিহ্নিত করে বলে ডাব্লিউ. এম. কেক পর্যবেক্ষণাগারের দূরবীক্ষণ যন্ত্র দিয়ে নিশ্চিত করা হয়। কেপলার-৪বি আমাদের সৌরজগত থেকে প্রায় ১৬৩১ আলোকবর্ষ দূরে তক্ষক তারামণ্ডলে অবস্থিত।
কেপলার-৪ নক্ষত্রের সবচেয়ে নিকটবর্তী প্রথম গ্রহ হিসেবে আবিষ্কৃত হওয়ায় এরনাম "কেপলার-৪বি" রাখা হয়। নক্ষত্রের নাম কেপলার মহাকাশ দূরবীক্ষণ যন্ত্রের নামানুসারে রাখা হয়েছে, যা নাসার এমন একটি দূরবীন যার উদ্দেশ্য হলো অতিক্রম পদ্ধতি ব্যবহার করে সিগনাস ও বীণা নক্ষত্রপুঞ্জের মধ্য আকাশের একটি অংশে পৃথিবী সদৃশ গ্রহগুলো আবিষ্কার করা। এই পদ্ধতি ব্যবহার করে কেপলার নক্ষত্রের সামনে দিয়ে কোনো গ্রহ অতিক্রম করার সময় এর উজ্জলতা কি পরিমাণ কমে তা পরিমাপ করে। প্রাথমিকভাবে "কেপলার-৪বি" কেপলার দূরবীক্ষণ যন্ত্র দ্বারা একটি অতিক্রম ঘটনা হিসাবে সনাক্ত হয় এবং 'কেওআই ৭.০১' উপাধিসহ একটি কেপলার কৌতুহল বিষয়বস্তু হিসাবে বিবেচিত হয়।
ডাব্লিউ. এম. কেক পর্যবেক্ষণাগার উচ্চক্ষমতাসম্পন্ন স্পেকট্রোমিটার দ্বারা গ্রহটির ঘূর্ণন গতিবেগ পরিমাপ করে এবং নিশ্চিত করে যে, একটি গ্রহে যেসব গুনাবলি থাকা দরকার তার সব এই গ্রহে আছে। তারা গ্রহটির জন্য একটি আনুমানিক ভরও স্থাপন করে। ২০১০ সালের ৪ জানুয়ারি ওয়াশিংটন ডিসিতে আমেরিকান অ্যাস্ট্রোনমিক্যাল সোসাইটির ২১৫তম অধিবেশনে আরও ৪টি গ্রহসহ এই গ্রহটির অস্তিত্ব ঘোষণা করা হয়। অন্য ৪টি গ্রহ হলো: কেপলার-৫বি, কেপলার-৬বি, কেপলার-৭বি এবং কেপলার-৮বি।
কেপলার-৪ হলো সূর্যের অনুরূপ একটি নক্ষত্র, যা পৃথিবী থেকে প্রায় ১৬১০ আলোকবর্ষ দূরে তক্ষক তারামণ্ডলে অবস্থিত।
কেপলার-৪বি এর মাতৃ নক্ষত্রের কক্ষপথে ০.০৪৬ এইউ দূরত্বে থেকে ৩.২১৩ দিনে একবার প্রদক্ষিণ করে। মাতৃনক্ষত্র থেকে এর অবস্থান সূর্য থেকে বুধ গ্রহের দূরত্বেরও ১০ গুণ কাছে। ফলস্বরূপ, কেপলার-৪বি অধিকতর উষ্ণ এবং যার সুস্থির তাপমাত্রা ১৭০০ কেলভিন (২৬০০ °ফারেনহাইট) এরচেয়ে বেশি। গ্রহটি পৃথিবী থেকে ২৫ গুণ বড় এবং ব্যাসার্ধ পৃথিবী থেকে ৪ গুণ বেশি। এর আকৃতি ও ভর প্রায় নেপচুনের সমতুল্য, কিন্তু তাপমাত্রার তুলনায় সৌরজগতের সকল গ্রহের চেয়ে উষ্ণ (সবচেয়ে উষ্ণ গ্রহ শুক্রের তাপমাত্রাও মাত্র ৭৩৫ কেলভিন)। কেপলার-৪বি এর কক্ষীয় উৎকেন্দ্রিকতা প্রায় ০, তবে একটি স্বাধীন পুনঃপর্যবেক্ষণে আবিষ্কৃত তথ্যমতে যা ০.২৫ ± ০.১২ এবং পরবর্তীতে আলোক বক্ররেখার পুনর্বিশ্লেষণে প্রায় ০.৭ এর একটি পর্যায়ে ৭.৪৭ ± ১.৮২ পিপিএম গভীরতাসহ একটি গৌণ গ্রহণের সন্ধান পাওয়া যায়।
এজ আই ওয়াস গোয়িং বাই চারিং ক্রস

"এজ আই ওয়াস গোয়িং বাই চারিং ক্রস" (কখনও এজ আই ওয়াস গোয়িং টু চারিং ক্রস বলা হয়) হলো একটি ইংরেজি কবিতা যা ছড়া হিসেবে শিশুদের পাঠ্যসূচীতে অন্তর্ভুক্ত করা হয়েছে। কবিতাটি ১৮৪০ সালে প্রথম লিপিবদ্ধ করা হয়েছিল, কিন্তু মনে করা হয় যে সপ্তদশ শতাব্দীর বিভিন্ন শ্লোক ও চারণ কবিতাসমূহ এর আদি উৎস হতে পারে। এটি মূলত লন্ডনের চারিং ক্রস-এ অবস্থিত একটি পথের মোড়ে, রাজা ১ম চার্লস-এর অশ্বারোহী মূর্তিকে নির্দেশ করে অথবা হয়তো তার মৃত্যুর কথা উল্লেখ করে রাজপক্ষীয় প্রতিবিধানে তার ফাঁসির কারণে শোক গাঁথা প্রকাশ পায়। এটা তার আধুনিক আকারে উনিশ শতকের মাঝামাঝি সময়কালে লিপিবদ্ধ করা হয় । এটার রৌড লোকসঙ্গীত অনুক্রম নম্বর ২০৫৬৪ ।
আধুনিক সংস্করণ হল:
<poem>As I was going by Charing Cross,
I saw a black man upon a black horse;
They told me it was King Charles the First-
Oh dear, my heart was ready to burst!</poem>
রৌড লোকসঙ্গীত সূচী, যা, লোকগীতি ও তাদের বৈচিত্র সংখ্যা দ্বারা বিন্যাস করে , সেখানে এটির ক্রমিক নং ২০৫৬৪
কবিতাটি রাজা ১ম চার্লস এর অশ্বারোহী মূর্তি নির্দেশ করে বলে মনে করা হয়(১৬২৫-৪৯),যা ১৬৬০ সালে পুনরুদ্ধারের পরে ১৬৭৫ সালে সেন্ট্রাল লন্ডনের ওল্ড চারিং ক্রসে স্থানান্তরিত করা হয়েছিল । ব্রোঞ্জ মূর্তিটি মূলত কালো ও দাগযুক্ত, কিন্তু সম্ভবত "কৃষ্ণবর্ণ" এখানে রাজার চুল নির্দেশ করে।
কবিতাটির শেষচরণটি চার্লস এর শিরোচ্ছেদের সময় জনতার অনুভূতি প্রকাশ করে , অথবা হতে পারে এটি রাজপক্ষীয় প্রতিবিধানে তার ফাঁসির কারণে "পিউরিটান" দলের (যারা ক্যাথলিক গির্জার বিরুদ্ধে বিদ্রোহ করেছিলেন) শোক গাঁথার প্রকাশ। কবিতাটি তৎকালীন জনপ্রিয় করেকটি ছড়ার মিশ্রণ কিংবা জোড় ছন্দ হতে তৈরি হয়েছে। লন্ডনের ঐতিহ্যবাহী একটি শ্লোক:
<poem>I cry my matches at Charing Cross,
Where sits a black man on a black horse.</poem>
অথবা
<poem>I cry my matches by old Charing-Cross,
Where sitteth King Charles upon a black horse.</poem>
অক্সফোর্ডে সপ্তদশ শতাব্দীর একটি পান্ডুলিপিতে কবিতাটির যেসকল শোক গাঁথার চরণ রয়েছেঃ
<poem>But because I cood not a vine Charlles the furste
By my toth my hart was readdy to burst</poem>
প্রথম অংশটি বিখ্যাত গান "রাইড এ কক হর্স" এর সাথে মিলিয়ে শিশুতোষ কবিতা হিসেবে ,"প্রিটি টেলস" এ ১৮০৮ সালে ছাপা হয়েছিলঃ
<poem>Ride a Cock Horse,
To Charing Cross,
To see a black man,
Upon a black horse.</poem>
আধুনিক সংস্করণটি, উক্ত কবিটার সাথে চার্লস ১ এর মৃত্যুদন্ড এর ঘটনা মিল করে তৈরি হয়েছে , যা ১৮৪০ সালে প্রথম সংগৃহীত এবং ছেপেছিল জেমস অর্চাড হেলিওয়েল। 
রাজা ১ম চার্লস ছিলেন ব্রিটেনের রাজসিংহাসন এর উত্তঅধিকারী। তিনিক্যাথলিক গির্জার ঘোর বিরুদ্ধাচরণ করতেন। একচ্ছত্র স্বৈরাচারী ক্ষমতা কুক্ষিগত করার পর এক গৃহ যুদ্ধে হেরে গেলে, অলিভার ক্রমওয়েলের নির্দেশে রাজা ১ম চার্লস কে শিরোচ্ছেদে হত্যা করা হয়।
স্থির জলতরঙ্গ

জলগতিবিজ্ঞানের আলোচনায় স্থির জলতরঙ্গ বা ক্লাপোতি তরঙ্গ () বলতে পানিতে উদ্ভূত অবিচ্ছিন্ন স্থির তরঙ্গের বিন্যাসকে বোঝায়। সাধারণত কোনও ভ্রাম্যমাণ জলপৃষ্ঠ-তরঙ্গের সারি যখন কোনও প্রায়-উল্লম্ব উপকূলের (যেমন সমুদ্রপ্রাচীর, বা পাহাড়ের খাড়া ঢাল বা তরঙ্গনিরোধক প্রাচীর) বিপরীতে বাধা পেয়ে প্রতিফলিত হয়, তখন আপতিত তরঙ্গ ও প্রতিফলিত তরঙ্গের মধ্যে উপরিপাতনের মাধ্যমে স্থির জলতরঙ্গের ঘটনাটি সৃষ্টি হয়। এই স্থির জলতরঙ্গগুলি অনুভূমিকভাবে ভ্রমণ করে না, বরং একই জায়গায় থেকে নিস্পন্দ বিন্দু ও প্রতিনিস্পন্দ বিন্দুসমূহের একটি স্থিতিশীল বিন্যাস প্রদর্শন করে। এই তরঙ্গগুলি প্রাচীরের পাদদেশের ক্ষয় ত্বরান্বিত করে এবং উপকূলবর্তী স্থাপনাগুলির ভীষণ ক্ষতি করতে পারে। ১৮৭৭ সালে ফরাসি গণিতবিদ এবং পদার্থবিজ্ঞানী জোযেফ ভালঁতাঁ বুসিনেস্ক সর্বপ্রথম এই তরঙ্গগুলির একটি নাম দেন। তিনি এগুলির ফরাসি নামকরণ করেন "ল্য ক্লাপোতি" (le clapotis), ফরাসিতে যার অর্থ "ছলছল জলতরঙ্গ"।
"পূর্ণ স্থির জলতরঙ্গ" একটি আদর্শায়িত ক্ষেত্র, যেখানে একটি বিশুদ্ধ একস্বরবিশিষ্ট তরঙ্গ একটি কঠিন উল্লম্ব দেওয়ালে আপতিত হয় এবং ঠিক বিপরীত দিকে সম্পূর্ণ প্রতিফলিত হয়। স্থির জলতরঙ্গের উচ্চতা আপতিত জলতরঙ্গের উচ্চতার দ্বিগুণ হয় এবং দেওয়াল থেকে অর্ধ-তরঙ্গদৈর্ঘ্য দূরত্বে গঠিত হয়। এক্ষেত্রে গভীর জলের তরঙ্গের জলকণাগুলির বৃত্তাকার কক্ষপথগুলি বিশুদ্ধ রৈখিক গতিতে রূপান্তরিত হয়, যেখানে প্রতিনিস্পন্দ বিন্দুগুলিতে উল্লম্ব গতিবেগ এবং নিস্পন্দ বিন্দুগুলিতে আনুভূমিক গতিবেগ পরিলক্ষিত হয়। স্থির তরঙ্গগুলি ক্রমান্বয়ে ওঠানামা করে বিপরীত প্রতিবিম্বের মতো বিন্যাস সৃষ্টি করে, যেখানে গতিশক্তি স্থিতিশক্তিতে ও বিপরীতভাবে স্থিতিশক্তি গতিশক্তিতে পরিবর্তিত হতে থাকে। সেসিল পিবডি তার ১৯০৭ সালের রচনা "নেভাল আর্কিটেকচার-"এ ("নৌচালনা স্থাপত্য") নিচের মতো করে এই ঘটনার বিবরণ দেন: 
প্রকৃত স্থির জলতরঙ্গ অত্যন্ত দুর্লভ একটি ঘটনা, কারণ পানির গভীরতা অথবা উপকূলের তীরের লম্বত্ব খুব কম সময়েই আদর্শ স্থির জলতরঙ্গ গঠনের শর্ত পূরণ করে। বাস্তব ঘটনায়, আপতিত তরঙ্গ   তীরে আছড়ে পড়ার সময় শক্তির বেশ অপচয় হয়। আপতিত তরঙ্গ শতভাগ প্রতিফলিত হয় না  বরং যেসব স্থানে পানির কণাগুলো উপবৃত্তাকার, সেখানেই আংশিকভাবে স্থির তরঙ্গের উৎপত্তি ঘটে। এটা সাগরের দুটো কাছাকাছি সমান তরঙ্গদৈর্ঘ্য অথচ ভিন্ন বিস্তারের তরঙ্গমালার সংঘর্ষের সময়েও ঘটে থাকে। আংশিক স্থির জলতরঙ্গের ঘটনায় তরঙ্গশীর্ষে উল্লম্ব বেগ কাজ করে।
তরঙ্গমালা লম্বতলে তির্যকভাবে আছড়ে পড়লে প্রতিফলিত তরঙ্গমালা সম্পূরক কোণে বিচ্ছিন্ন হয়ে যায়। ফলে উৎপন্ন হয় জালিকা (ক্রস-হ্যাচ) ব্যতিচার। এগুলিকে বলা হয় গোফ্‌র বা ওয়াফল-সদৃশ স্থির জলতরঙ্গ নাম দেওয়া হয়। এমতাবস্থায়, আপতিত ও প্রতিফলিত তরঙ্গের ছেদবিন্দুতে স্বতন্ত্র চূড়ো উৎপন্ন হয়। তরঙ্গের গতি লব্ধি ঘূর্ণির সঙ্গে মিলে গিয়ে উপকূলবর্তী পাড়ের ক্ষতিগ্রস্ত করে। পাড় ভাঙ্গার আগ পর্যন্ত চলতে থাকে এই প্রক্রিয়া।
সমুদ্রপৃষ্ঠের স্থির জলতরঙ্গগুলি সমুদ্রতল থেকে আবহমণ্ডলে অবশ্রাব্য মাইক্রোব্যারোম তরঙ্গ এবং সমুদ্র তলদেশের ভেতর দিয়ে কঠিন পৃথিবীর দিকে অণুভূমিকম্প বা মাইক্রোসেইজম তরঙ্গ নামক ভূকম্পন সঙ্কেত প্রেরণ করে।
বিজনেসম্যান (চলচ্চিত্র)

বিজনেসম্যান ২০১২ সালে মুক্তিপ্রাপ্ত একটি তেলুগু ক্রাইম ফিল্ম। এটি রচনা এবং পরিচালনা করেছেন পুরি জাগান্নাধ। রাম গোপাল বর্মা এর ধারণার উপর ভিত্তি করে আর আর ভেঙ্কাট এর প্রযোজনায় আর আর মুভি মেকারস এর ব্যানারের মুভি । কেন্দ্রীয় চরিত্রে রয়েছেন মহেশ বাবু এবং কাজল আগারওয়াল , এবং নাসসার, প্রকাশ রাজ, সায়াজি শিন্দে, রাজা মুরাদ ও ব্রাহ্মাজি পার্শ্বীয় চরিত্রে রয়েছেন ।
মহেশ বাবু এই মুভিতে ভিজয় সুরিয়া চরিত্রের এক নির্মম মানুষ যে দক্ষিণ ভারত থেকে মুম্বাই শহরে এসেছে মাফিয়া ডন হবার জন্য । সুরিয়া সেই মুহুর্তেই শহরে আসে যখন মুম্বাই পুলিশ "মাফিয়া রাজ" এর আর নিশানা নেই বলে ঘোষণা করেন। সুরিয়া তার যাত্রা শুরু করে একজন লোকাল পলিটিশিয়ান এবং সিটি কমিশনারের মেয়েকে তার প্রেমের জালে ফাসানোর মাধ্যমে । সে শেষ পর্যন্ত মুম্বাইয়ের সবচেয়ে বড় মাফিয়া নেতা হিসেবে আবির্ভূত হন এবং প্রতারণা ও তার বাবাকে হত্যার জন্য জয় দেব নামক একজন জাতীয় রাজনীতিবিদ্কে হত্যা করেন ।
এস থামান ফিল্ম এর গান রচনা করেন এবং শ্যাম কে নাইডু ফিল্ম এর সিনেমাটোগ্রাফার ছিলেন । মুভিটি ₹৪০০ মিলিয়ন বাজেট দিয়ে তৈরি করা হয় এবং হায়দরাবাদে ২০১১ সালের ১৫ আগস্ট আনুষ্ঠানিকভাবে লঞ্চ করেন । প্রধান ফটোগ্রাফীর কাজ শুরু হয় ২০১১ সালের ২ সেপ্টেম্বর এবং হায়দরাবাদ, মুম্বাই ও গোয়াইয় দৃশ্যায়ন হয় । কিছু গানের দৃশ্যায়ন ব্যাংককে হয় । মুভির দৃশ্যায়ন শেষ হয় ২০১১ সালের ১০ ডিসেম্বর ৭৪ দিনের মধ্যে । এবং এটি তেলুগু সিনেমার সবচেয়ে কম সময়ে শ্যুট করা মুভির একটি ।
মুভিটি ২০১২ সালের ১৩ জানুয়ারি সংক্রান্তির সময় মুক্তি পায় । চলচ্চিত্র সমালোচক থেকে মিশ্র প্রতিক্রিয়া পেয়েছি, কিন্তু বাণিজ্যিকভাবে সফল ছিল । এটি ২০১২ সালের সর্বোচ্চ আয়কারী তেলুগু মুভির একটি ছিলো । শেষ পর্যন্ত ফিল্মটি একই বছরে একই শিরোনামের সাথে তামিল এবং মালায়ালম ভাষায় ডাব করা হয়েছিল এবং বাংলা ভাষায় বস বর্ন টু রুল নামে পুনঃনির্মাণ হয়েছিলো ।
এর কাহিনী গড়ে উঠেছে সূর্য (মহেশ বাবু) নামের এক সন্ত্রাসীকে ঘিরে, যে মুম্বইয়ের এক নম্বর মাফিয়া ডন হয়ে যায়।
তেলুগু সংস্করণ
Tamil Version
Malayalam Version
বিপ্লব

একটি বিপ্লব হচ্ছে রাজনৈতিক ক্ষমতা বা প্রাতিষ্ঠানিক কাঠামোতে একটি মৌলিক সামাজিক পরিবর্তন যা তুলনামূলকভাবে সংক্ষিপ্ত সময়ে ঘটে যখন জনগণ চলমান কর্তৃপক্ষের বিরুদ্ধে বিদ্রোহ করে জেগে উঠে। এরিস্টটল দুই ধরনের রাজনৈতিক বিপ্লবের বর্ণনা দিয়েছেন:
বিপ্লব মানব ইতিহাস জুড়ে ঘটেছে এবং পদ্ধতি, স্থায়িত্ব, এবং প্রেরণাদায়ী মতাদর্শ হিসেবে খুব বিস্তৃত। এসবের ফলে সংস্কৃতি, অর্থনীতি, এবং সামাজিক-রাজনৈতিক প্রতিষ্ঠানসমূহে বিশাল পরিবর্তন সাধিত হয়।
অধিকাংশ সময়, "বিপ্লব" শব্দটি সামাজিক-রাজনৈতিক প্রতিষ্ঠানসমূহে একটি পরিবর্তন সূচিত করা বোঝায়। ডেভিসের মতে বিপ্লব হচ্ছে হিংসার মাধ্যমে প্রতিষ্ঠিত শাসকশ্রেণিকে হিংসার মাধ্যমে উৎখাত করে জনসাধারণের অধিকাংশের সমর্থনপুষ্ট কোনো শ্রেণির রাষ্ট্রক্ষমতা দখল।
এবং অন্য অর্থে ক্রেন ব্রিনটনের মতে,
প্রতিষ্ঠিত সরকারকে বিধিবহির্ভূতভাবে সশস্ত্র উপায়ে পরিবর্তন করাই হলো বিপ্লব।
কার্ল মার্কস ও ফ্রিডরিখ এঙ্গেলস সামাজিক সম্পর্কসমূহের গুণগত পরিবর্তনকেই বিপ্লব আখ্যা দিয়েছেন। তারা দেখান যে ইতিহাস মূলগতভাবে গতিময় এবং এই গতিময়তার উৎস হলো সমাজের বিভিন্ন সম্পর্কের, বিশেষত অর্থনৈতিক সম্পর্কের ক্রমাগত পরিবর্তন।
লেডি গাগা: কুইন অব পপ

লেডি গাগা: কুইন অব পপ আমেরিকান গায়িকা লেডি গাগার একটি জীবনীগ্রন্থ। গ্রন্থটি রচনা করেছেন এমিলি হার্বার্ট (ভার্জিনিয়া ব্ল্যাকবার্নের ছদ্মনাম)। বইটি যুক্তরাজ্যে প্রকাশ করে জন ব্ল্যাক পাবলিশিং এবং যুক্তরাষ্ট্রে লেডি গাগা: বিহাইন্ড দ্য ফেম নামে প্রকাশ করে অভারলুক প্রেস। বইটিতে গায়িকার জন্ম, প্রাথমিক জীবন ও গায়িকা হিসেবে কর্মজীবন শুরুর বর্ণনা রয়েছে।
এমিলি হার্বার্ট ব্রিটিশ সাংবাদিক ভার্জিনিয়া ব্ল্যাকবার্নের ছদ্মনাম। ব্ল্যাকবার্ন লেডি গাগাকে নিয়ে ডেইলি এক্সপ্রেস ও হেরাল্ড সান পত্রিকায় সংবাদ করেছেন। অভারলুক প্রেস বলে এটি লেডি গাগাকে নিয়ে লেখা প্রথম জীবনী গ্রন্থ।
২৮৮ পৃষ্ঠার "লেডি গাগা: কুইন অব পপ" বইটিতে ৩২ পৃষ্ঠা লেডি গাগার ছবি রয়েছে। লেখিকা ম্যাডোনার সাথে লেডি গাগার তুলনা করে বলেছেন দুজনেই স্বাধীন এবং তাদের ভবিষ্যতের উপর নিয়ন্ত্রণ রাখার জন্য গান করেন। বইটিতে লেডি গাগার প্রাথমিক জীবন, তার বাবার কাছে নিউ ইয়র্ক সিটিতে বেড়ে ওঠার গল্প রয়েছে। লেডি গাগা ১৯৮৬ সালের ২৮ মার্চ জন্মগ্রহণ করেন। তার প্রকৃত নাম স্টেফানি জোয়ান অ্যাঞ্জেলিনা জার্মানোত্তা। ১১ বছর বয়সে তিনি কনভেন্ট অফ স্যাক্রেড হার্ট হাই স্কুলে ভর্তি হন। প্যারিস হিল্টনও সেই স্কুলে পড়তেন। জার্মানোত্তা তার ভিন্ন ধাঁচের নাচ, মাদকাসক্তি ও উভয়-কামীতা জন্য সহপাঠিদের কাছে তেমন জনপ্রিয় ছিলেন না। ১৩ বছর বয়সে তিনি তার প্রথম গান লিখেন এবং তার মা তাকে ওপেন-মাইক ইভেন্টে গান গাওয়ার জন্য একটি নাইট ক্লাবে নিয়ে যান। জার্মানোত্তা ১৭ বছর বয়সে নিউ ইয়র্কের তিস্‌চ স্কুল অফ দ্য আর্টসে ভর্তি হওয়ার সুযোগ পান, কিন্তু সেখানে বেশিদিন পড়াশোনা করেন নি এবং গো-গো নৃত্যশিল্পী হিসেবে কাজ করার সময়ে মাদক গ্রহণ করা শুরু করেন। তার বাবার সাথে এ বিবাদ হওয়ার পর তিনি এ ধরনের আচরণ পরিত্যাগ করেন।
জার্মানোত্তা নতুন নাম "লেডি গাগা" গ্রহণ করেন। গাগা নামকরণ করা হয় রক গ্রুপ কুইনের গান "রেডিও গা গা" থেকে। তিনি ভাবেন নতুন পরিচয় দিয়ে তিনি মানুষের দৃষ্টি আকর্ষণ করতে পারবেন। তার প্রথম অ্যালবাম "দ্য ফেম" ২০০৮ সালের আগস্টে প্রকাশিত হয়। এই অ্যালবামের "পোকার ফেস" ও "জাস্ট ড্যান্স" গান দুটি হিটের তকমা লাভ করে। এসময়ে তার ছেলে বন্ধু লুকের সাথে তার বিচ্ছেদ হয়ে যায়। লুক একজন হেভি মেটাল ড্রামার। লেডি গাগা তার গান ও কাজ চালিয়ে যান। "দ্য ফেম" বিশ্বব্যাপী সাফল্য লাভ করে এবং গাগা তার গ্রুপ "হাউজ অফ গাগা" গঠন করেন। এই গ্রুপের কাজ হল শব্দ পরিকল্পনা, পোশাক পরিকল্পনা ও স্টেজ প্রোডাকশন। ২০০৯ সালের মে মাসে তাকে রোলিং স্টোন-এর কভারে দেখা যায় এবং টেক দ্যাট ও পুসিক্যাট ডলস্‌ ব্যান্ডের সাথে বিশ্ব ভ্রমণে গান করেন।
মাইকা ক্রিস্টেনসেন

মাইকা ক্রিস্টেনসেন (জন্মঃ ফেব্রুয়ারি ২৪, ১৯৮৯) একজন অস্ট্রেলিয়ান গোলবল খেলোয়াড়। ২০০৪ সালে তিনি খেলা শুরু করেন, একই বছর জাতীয় দলে তার অভিষেক হয়। জাতীয় দল থেকে ৩ বছর বিরতি নেয়ার পড় ২০১০ সালে জাতীয় দলের অধিনায়ক হিসেবে খেলা শুরু করেন এবং গোলবল ওয়ার্ল্ড চ্যাম্পিয়নশিপে অংশগ্রহণ করেন। ২০১২ সালে গ্রীষ্মকালীন প্যারাঅলিম্পিকে গোলবল দলের অধিনায়ক হিসেবে অস্ট্রেলিয়াকে প্রতিনিধিত্ব করার জন্য নির্বাচিত হন। 
ক্রিস্টেনসেন ১৯৮৯ সালের ২৪ ফেব্রুয়ারি কুইন্সল্যান্ডের উত্তর উইনাম শহরে জন্মগ্রহণ করেন। তিনি আংশিক দৃষ্টিশক্তির অধিকারী।  তিনি ২০০৪ সালে কেভেন্ডিশ রোড স্টেট হাইস্কুলে যোগদান করেন এবং সেখানেই গোলবল খেলায় হাতেখড়ি। এছাড়াও স্কিইংসহ অন্যান্য খেলাতেও তিনি অংশগ্রহণ করতেন ২০০৫ সালে তিনি কুইন্সল্যান্ডের ব্রিকডেলে বসবাস করতেন, পরবর্তীতে ২০১১ থেকে আবার ওয়ালিংটন পয়েন্টে বসবাস সুরু করেন। ২০১১ সালে তিনি রয়্যাল ব্রিসবেন এন্ড উইমেন্স হসপিটালে একজন প্রশাসক হিসেবে কাজ করতেন।
ক্রিস্টেনসেন একজন গোলবল খেলোয়াড় , তিনি বি৩ শ্রেণীবদ্ধ খেলোয়াড়। ২০০৪ সালে ১৫ বছর বয়সে ক্রিস্টেনসেন খেলা শুরু করেন।  ২০০৫ সালে নিউজিল্যান্ড জাতীয় গোলবল প্রতিযোগিতায় তিনি কুইন্সল্যান্ড মহিলা দলের হয়ে অংশগ্রহণ করেন। 
ক্রিস্টেনসেন ২০০৪ সালে খেলা শুরু করলেও সেই বছরই তার জাতীয় দলে অভিষেক ঘটে যখন তিনি সুইডেন জাতীয় মহিলা গোলবল দলের বিপক্ষে সুইডেনের মালমো তে মালমো উইমেন্স ইন্টারন্যাশনাল কাপে খেলতে নামেন। এই টুর্নামেন্ট ছিল ১০ দলের একটি টুর্নামেন্ট যেখানে ২০০৪ সালে প্যারা অলিম্পিকে অংশ নেয়ার যোগ্যতা অর্জনকারী ৭ টি দলও অংশ নেয়।  এই প্রতিযোগিতায় ক্রিস্টেনসেনের কোচ ছিলেন রবিন স্টিফেন্স। ২০০৪ সালের সেসের দিকে তিনি নিজের লক্ষ্য হিসবে ২০০৮ সালের গ্রীষ্মকালীন প্যারাঅলিম্পিকে অংশ নেয়াকে ঠিক করেন। কিন্তু অস্ট্রেলিয়া জাতীয় দল যোগ্যতা অর্জন করতে ব্যর্থ হয়। ক্রিস্টেনসেন ২০১০ সালে জাতীয় দলের অধিনায়ক নির্বাচিত হন।
দেওরিয়া তাল

দেওরিয়া তাল (দেভারিয়া নামেও পরিচিত) উত্তরাখন্ডের উখীমঠ-চোপ্তা রোডে মুস্তুরু গ্রাম থেকে ৪কিমি চড়াই এবং সারি গ্রাম থেকে ২কিমি চড়াইয়ে অবস্থিত একটি হ্রদ। এটি ২৪৩৮মিটার উচ্চতায় তুষারাবৃত হিমালয় পর্বতমালায় ও গাছপালায় ঘেরা। এখান থেকে চৌখাম্বা,মন্দানি,সুমেরু,কেদারনাথ প্পভৃতি শৃঙ্গ দৃশ্যমান।
উখীমঠ থেকে মুস্তুরু হয়ে সারি যাওয়ার জন্য জীপ পাওয়া যায়,ফেরত যাবার জন্য মুস্তুরু অবধি হেঁটে শেয়ার জীপ পাওয়া যায়। 
উখীমঠ থেকে ট্রেক করেও দেওরিয়া তাল পৌছন যায়। দুরত্ব সাত কিমি। দেওরিয়া তালে জঙ্গলে ট্রেক করা, রাতিবাসের জন্য তাঁবু এবং অল্প কয়েকটি ঘরের বন্দোবস্ত আছে। দেওরিয়া তালে কিছু চা,জলখাবারের দোকান আছে,কিন্তু সন্ধ্যায় সেগুলি বন্ধ হয়ে যায়। ট্রেকাররা সাধারনত নিকটবর্তী তুঙ্গনাথ,চন্দ্রশীলা ট্রেকটি এক সাথে করেন।তুঙ্গনাথ পঞ্চকেদারের তৃতীয় কেদার, এখানে শিবের উচ্চতম মন্দির আছে। 
 দেওরিয়া তাল পানোরামিক দৃশ্যের জন্য পরিচিত।
হিন্দু পৌরাণিক কাহিনী অনুসারে কথিত আছে দেবতাগণ এখানে স্নান করতেন সেইজন্য এই নাম। হিন্দু ভিক্ষুকদের মতে পুরান অনুযায়ী এটি ইন্দ্র সরোবর নামেও পরিচিত।কথিত আছে যক্ষ এখানে পরাক্রমশালী পান্ডবদের প্রশ্ন করেছিলেন।
অ্যাক্রোস দ্য ওয়ে

অ্যাক্রোস দ্য ওয়ে () ১৯১৫ সালের একটি নির্বাক স্বল্পদৈর্ঘ্য চলচ্চিত্র। এটি থানহাউসার কোম্পানির অধীনে প্রিন্সেস ব্র‍্যান্ড প্রযোজিত হাস্যরসাত্মক-নাট্য চলচ্চিত্র। চলচ্চিত্রে স্পারক্স নামে এক ব্যক্তি তার বন্ধুর প্রকৃতিস্থতা প্রশ্নবিদ্ধ করতে একটি বাস্তবিক কৌতুকের আয়োজন করে, যেথায় স্পারক্সের প্রেমিকাকে একজন আততায়ী আক্রমণ করে। তামাশা সফল হয়, কিন্তু এঘটনার কয়েকদিন পর তার প্রেমিকাকে একজন সিঁধেল চোর আক্রমণ করে। বন্ধুটি পরে তাকে বাঁচায়। পরে স্পারক্সের প্রেমিকা তার বদলে তার বন্ধুকে বিয়ে করে। চলচ্চিত্রটি মার্কিন যুক্তরাষ্ট্রে মুক্তির পর যুক্তরাজ্যেও মুক্তি দেওয়া হয়েছিল। প্রিন্সেসের চলচ্চিত্রটি দর্শকরা ভালোভাবে গ্রহণ করেনি। এটির ব্যার্থতার কিছুদিন বাদেই চলচ্চিত্রটির প্রযোজক এডউইন থানহাউসার নিউ রোশেল স্টুডিওতে প্রযোজনায় ব্যক্তিগত আগ্রহ দেখান, কদিন বাদে প্রিন্সেস ব্র্যান্ডের কার্যক্রম বন্ধ করে ফলস্টাফ ব্র্যান্ড শুরু করা হয়। ধারণা করা হয় যে চলচ্চিত্রটি হারিয়ে গেছে।
"রীল লাইফ" ম্যাগাজিনে প্রকাশিত কাহিনিসংক্ষেপে বলা হয়: "স্পারক্স তার বাগদত্তা চিত্রকলার ছাত্রীর বিয়াঙ্কার সাথে দেখা করতে গিয়ে জানতে পারে যে,তার বন্ধু লেখক টম ব্রাউন কোর্টের পাশে বসবাস করে। সে দেখে বিয়াঙ্কা ও ব্রাউন পরস্পরের প্রতি আকৃষ্ট, সে তখন ব্রাউনের সঙ্গে একটি বাস্তবিক কৌতুক করার সিদ্ধান্ত নেয়, যেন ব্রাউন নিজের মানসিক সুস্থতা সম্পর্কে সন্দিহান হয়। স্পার্ক্স বিয়াঙ্কাকে তার সাথে জানালার ঢাকা পর্দার সামনে একটি দৃশ্যে অভিনয় করতে প্ররোচিত করে যেটিতে বিয়াঙ্কাকে পিস্তল হাতে একজন লোক আক্রমণ করে এবং বিয়াঙ্কা আত্মরক্ষার্থে একটি ড্যাগার দিয়ে আততায়ীকে হত্যা করে। ব্রাউন পর্দার আড়াল থেকে সম্পূর্ণ দৃশ্য অবলোকন করে বিয়াঙ্কার সাহায্যার্থে ছুটে যায় এবং দেখে বিয়াঙ্কা শান্তিপুর্ণভাবে বই পড়ছে, ব্রাউনকে বলা হয়, এটি নিশ্চয় তার মস্তিষ্কজাত কল্পনা। কয়েকদিন পরে এক সন্ধ্যায় বিয়াঙ্কা সত্যিই একজন চোর দ্বারা আক্রান্ত হয়। ব্রাউন এখন জানে যে,আগের ঘটনাটি তার বন্ধু স্পারক্সের সাজানো, প্রথমে ভাবে এটিও হয়তো স্পারক্সের আরেকটি "কৌতুক"। পরে সে চুপিসারে ঘটনা তদন্তে যায় এবং ঠিক সময়ের মেয়েটিকে বাঁচায়, ফলে সে(বিয়াঙ্কা) স্পারক্সের সাথে বিয়ের বাগদান বাতিল করে ব্রাউনকে বিয়ে করে।"
থানহাউসার কোম্পানির প্রিন্সেস প্রোডাকশন ডিপার্টমেন্ট শুরু হয় ১৯১৩ সালে। এটি থেকে প্রতি শুক্রবার একটি করে চলচ্চিত্র মুক্তি পেত। প্রিন্সেসের শুরুর দিকের প্রযোজনাগুলোর বেশিরভাগ কৌতুকপ্রধান চলচ্চিত্র ভাল ফলাফল দেখালেও নাট্যচিত্র গুলো ছিল অসন্তোষজনক। শুরুর দিকের প্রিন্সেস প্রযোজনাগুলো যুক্তিহীনভাবে লেখা দুর্বল দৃশ্যপট অথবা অচিত্তাকর্ষক বিষয়বস্তু নিয়ে তৈরী হত। প্রিন্সেস ১৯১৩ থেকে ১৯১৫ পর্যন্ত নিউ রোশেল স্টুডিওতে চলচ্চিত্র প্রযোজনা করে। এডউইন থানহাউজার ফিরে এসে নিউ রোশেল স্টুডিওতে প্রযোজনার মান বাড়ানোর জন্য ব্যক্তিগত উদ্যোগ নেওয়ার আগে এই চলচ্চিত্রটি প্রযোজনা ও মুক্তি ঘটে। এর কিছুদিন পরেই থানহাউসার কোম্পানি তাদের প্রিন্সেস ব্র্যান্ড বিলুপ্ত করে নতুন ফলস্টাফ ব্র্যান্ডের কার্যক্রম শুরু করে।
১ রিলের চলচ্চিত্রটি ১৯১৫ সালের ১২ ফেব্রুয়ারি মুক্তি পায়। পরবর্তীতে যুক্তরাজ্যে চলচ্চিত্রটি ৫ জুলাই ১৯১৫ তে মুক্তি পায়। শিকাগো, ইলিনয় ক্যান্সাস, এবং ওহাইও সহ সারাদেশে চলচ্চিত্রটির বিজ্ঞাপন প্রচারিত হয়।
"দ্য মুভিং পিকচার ওয়ার্ল্ড" এর একটি সমালোচনায় বলা হয় কমেডি চলচ্চিত্রটি আনন্দদায়ক ও উদ্দীপনায় ভরপুর। যদিও শেষের দিকে প্রিন্সেসের চলচ্চিত্রগুলোর মান দর্শকদের মন জয় করতে সক্ষম হয়নি। প্রিন্সেসের শেষ চলচ্চিত্র, "জাস্ট কিডস" এপ্রিল মাসের ৯ তারিখে মুক্তি পায়। ধারণা করা হয় চলচ্চিত্রটি হারিয়ে গেছে।
ভারতীয় চলচ্চিত্র ও দূরদর্শন সংস্থান

ভারতীয় চলচ্চিত্র ও দূরদর্শন সংস্থান হল ভারত সরকারের তথ্য ও সম্প্রচার মন্ত্রকের অধীনস্থ একটি স্বশাসিত সংস্থান। সংস্থানটি স্থাপনা করা হয় ১৯৬০ সালে, পুণের প্রভাৎ ফিল্ম কম্পানিকে কেন্দ্র করে।
সংস্থানটি আন্তর্জাতিক চলচ্চিত্র ও দূরদর্শন প্রতিষ্ঠান সমন্বয় কেন্দ্র-এর সদস্য; যা বিশ্বের প্রধান প্রধান চলচ্চিত্র বিশ্ববিদ্যালয়গুলির সমন্বয় সাধক সংস্থা।
২০১৫ সালে যখন ভারতের তথ্য ও সম্প্রচার মন্ত্রণালয়ের পক্ষ থেকে গজেন্দ্র চৌহানকে ভারতীয় চলচ্চিত্র ও দূরদর্শন সংস্থানেরর অধ্যক্ষ ঘোষণা করা হয়; তখন সেই সংস্থানের ছাত্ররা তার বিরোধ করে। তারা কারণ হিসেবে বলে যে "গজেন্দ্র চৌহান অধ্যক্ষ পদের যোগ্য নয় ও তাকে রাজনৈতিক পক্ষ নিয়ে অধ্যক্ষ পদে বসানো হচ্ছে"। কিন্তু ভারত সরকার ছাত্রদের কোন কথা না শুনে চৌহানকেই অধ্যক্ষ পদে বহাল রাখে। এই ছাত্র আন্দোলন ১৩৯ দিন প্রত্যক্ষ ভাবে চলেছিল।
নিউজিল্যান্ড জাতীয় ক্রিকেট দলের অধিনায়কদের তালিকা

অত্র তালিকাটি আন্তর্জাতিক পর্যায়ে আনুষ্ঠানিকভাবে অংশগ্রহণকারী নিউজিল্যান্ডের জাতীয় ক্রিকেট অধিনায়ক সম্পর্কীয়। এতে পুরুষ দলের পক্ষে ন্যূনতম একটি টেস্ট বা একদিনের আন্তর্জাতিক, বালক বিভাগে যুব টেস্ট বা ওডিআইসহ মহিলা দলের টেস্ট বা একদিনের আন্তর্জাতিকে অধিনায়কের দায়িত্ব পালনকারীকে অন্তর্ভুক্ত করা হয়েছে।
৩১ মে, ১৯২৬ তারিখে ভারত ক্রিকেট দলসহ নিউজিল্যান্ড ক্রিকেট দল ইম্পেরিয়াল ক্রিকেট কনফারেন্সের (বর্তমানে - আন্তর্জাতিক ক্রিকেট কাউন্সিল) পূর্ণাঙ্গ সদস্য মনোনীত হয়। এরপর থেকেই টেস্টসহ প্রথম-শ্রেণীর ক্রিকেটে অন্যান্য পূর্ণাঙ্গ সদস্যভূক্ত দেশের সাথে তারা খেলছে।
নিউজিল্যান্ড দলের পক্ষে যারা কমপক্ষে একটি টেস্ট খেলায় অধিনায়ক ছিলেন তাদের তালিকা নিম্নরূপ। খেলোয়াড়ের পাশে ড্যাগার চিহ্ন (†) দিয়ে সিরিজে একটি টেস্টে অধিনায়কত্ব বুঝানো হয়েছে যাতে তিনি সহঃ অধিনায়ক ছিলেন বা সিরিজে স্বল্প সময়ের জন্য দায়িত্ব প্রদান করা হয়েছিল। দলের সহঃ অধিনায়ক ও খেলা চলাকালীন অধিনায়কের দায়িত্বভার অর্পিত হয়েছে তাদেরকে এ তালিকায় রাখা হয়নি।
কেপলার-৭

কেপলার-৭ হল বীণা তারামণ্ডললের একটি নক্ষত্র, যা কেপলার মিশনের নজরে আসা পৃথিবী সাদৃশ গ্রহ খোঁজার উদ্দেশ্যে নাসা কর্তৃক পরিচালিত একটি অভিযান। কেপলারের পাঁচটি আবিষ্কৃত গ্রহের মধ্যে এটি চতুর্থতম। গ্রহটি বৃহস্পতি গ্রহের সমান, গ্যাসে পূর্ণ এবং খুব হালকা। নক্ষত্রটি সূর্যের চেয়ে বড়, এবং এটি প্রায় সূর্যের ব্যাসার্ধের চেয়ে দ্বিগুণ। কিছুটা ধাতব সমৃদ্ধ, গ্রহ প্রভাব এই আকৃতির প্রধান কারণ। আমেরিকান অ্যাস্ট্রোনমিক্যাল সোসাইটির ২০১০ সালের ৪ জানুয়ারির সভায় কেপলার-৭-এর পরিচয় তুলে ধরা হয়।
কেপলার-৭ কেপলার মহাকাশযানের নামে নামকরণকৃত সপ্তম নক্ষত্র, যেটি পৃথিবী থেকে দেখা যায় এরূপ নক্ষত্রের পথের মধ্যে পৃথিবী সাদৃশ গ্রহ খোঁজার কাজে ব্যবহৃত নাসার একটি প্রকল্প। কেপলার মহাকাশযান ৪টি গ্রহ সহ কেপলার-৭ নক্ষত্রটি আবিষ্কার করে, এবং সঠিক পরিমাপ করতে সক্ষম হয়। ২০১০ সালের ৪ জানুয়ারি, ওয়াশিংটন, ডি.সি.-তে আমেরিকান অ্যাস্ট্রোনমিক্যাল সোসাইটির ২১৫তম সভায় কেপলার-৪বি, কেপলার-৫বি, কেপলার-৬বি ও কেপলার-৮ সহ কেপলার-৭বি আবিষ্কারের ঘোষণা করা হয়। কেপলার-৭বি সল্প ঘনত্তের হিসেবে চিহ্নিত করা হয়।
কেপলার মহাকাশযান প্রাথমিকভাবে গ্রহটি আবিষ্কার করে, এবং হাওয়াই, টেক্সাস, অ্যারিজোনা, ক্যালিফোর্নিয়া এবং কানাডার পর্যবেক্ষণ নিশ্চিত করে।
কেপলার-৭ সূর্যের মত একটি নক্ষত্র যা ১.৩৪৭ M এবং ১.৮৪৩ R। এর অর্থ নক্ষত্রটি সূর্য থেকে ৩৫% বেশি ভারী এবং ৮৪% বেশি প্রশস্ত। নক্ষত্রটির আনুমানিক বয়স ৩.৫ (±১) বিলিয়ন বছর। আর অনুমান করা হচ্ছে এর ধাতব গুণ [Fe/H] = ০.১১ (± ০.০৩), এর অর্থ কেপলার-৭ সূর্য থেকে আনুমানিক ৩০% বেশি ধাতব সমৃদ্ধ; ধাতব গুণ গ্রহমণ্ডলীর জন্য গুরুত্বপূর্ণ ভূমিকা পালন করে, বেশি ধাতব সমৃদ্ধ হওয়ার জন্য গ্রহ সমুহ খুব নিকটবর্তী কক্ষপথে অবস্থান করে। নক্ষত্রটির সক্রিয় তাপমাত্রা ৫৯৩৩ (± ৪৪) K। তুলনামুলক, ৪.৬ বিলিয়ন বছরের সূর্যের তাপমাত্রা, যার কার্যকর তাপমাত্রা 5778 কে.
নক্ষত্রটির আপাত উজ্জ্বলতার মান ১৩.৩ যার অর্থ হচ্ছে পৃথিবী থেকে অত্যন্ত অস্পষ্ট দৃশ্যমান হয়। এটি খালিচোখে দেখা যায় না। এটি সৌরজগত থেকে আনুমানিক ৩১৬০ আলোকবর্ষের মধ্যে অবস্থিত বলে অনুমান করা হয়।
১.৯০ আর্কসেকেন্ড দূরে অবস্থিত ৪ মাত্রার ম্লান একটি নক্ষত্র রয়েছে, এটি একটি মহাকর্ষীয়ভাবে আবদ্ধ সহচর তারা নাকি একটি সুযোগ অপটিক্যাল প্রান্তিককরণ তা এখনো অজানা।
কেপলার-৭বি একমাত্র গ্রহ যেটি কেপলার-৭-এর কক্ষপথে আবিষ্কৃত হয়। এর পরিমাপ .৪৩৩ M এবং ১.৪৭৮R, অর্থ হচ্ছে এর ভর বৃহস্পতি গ্রহ তুলনায় ৪৩%, কিন্তু এর আকৃতি তিন গুন বড়। এর ঘনত্ব হচ্ছে ০.১৬৬ গ্রাম/সিসি, নক্ষত্রটির ঘনত্ব ১৭% পানির ঘনত্বের তুলনায়। এটি স্টাইরোফোমের সাথে তুলনীয়। নক্ষত্র থেকে এর দূরত্ব ০.০৬২২৪ AU, কেপলার-৭বি ৪.৮৮৫৫ দিনে কেপলার-৭-এর কক্ষপথে প্রতিবার আবর্তন করে। বুধ গ্রহ সূর্য থেকে .৩৮৭১ AU দুরত্তে অবস্থিত, এবং ৮৭.৯৭ দিনে একবার কক্ষপথ পরিক্রম করে। কেপলার-৭-এর বিকেন্দ্রতা ০ বলে ধরে নেওয়া হয়, যা কেপলার-৭বি-কে সংজ্ঞা অনুসারে একটি বৃত্তাকার কক্ষপথ প্রদান করে।
উৎকেন্দ্রিকতা]] ০ ধরা হয় , যা কেপলার-৭বি কে একটি বৃত্তাকার কক্ষপথে সংজ্ঞাইত করে।
বার্ট ভগলার

আলবার্ট এডওয়ার্ড আর্নেস্ট বার্ট ভগলার (; জন্ম: ২৮ নভেম্বর, ১৮৭৬ - মৃত্যু: ৯ আগস্ট, ১৯৪৬) কেপ উপনিবেশের কুইন্সটাউনের সোয়ার্টওয়াটার এলাকায় জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেট তারকা ছিলেন। দক্ষিণ আফ্রিকা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, কোয়াজুলু-নাটাল ও গটেং দলের পক্ষে খেলেছেন। এছাড়াও, মিডলসেক্স ক্রিকেট ক্লাবের পক্ষে ইংরেজ কাউন্টি ক্রিকেটে অংশ নিয়েছেন বার্ট ভগলার। দলে তিনি মূলতঃ শীর্ষস্থানীয় অল-রাউন্ডার হিসেবে খেলেছেন। ডানহাতে ব্যাটিংসহ লেগ ব্রেক বোলিংয়ে পারদর্শী ছিলেন তিনি।
দক্ষিণ আফ্রিকা দলে খেলার পূর্বে লর্ডসে মেরিলেবোন ক্রিকেট ক্লাবের মাঠকর্মী হিসেবে কাজ করেন ও পরবর্তীকালে মিডলসেক্সে খেলার জন্য মনোনীত হন। ১৯০৬ সালে নিজ দেশ দক্ষিণ আফ্রিকার পক্ষে টেস্ট খেলার সুযোগ পান ও উদীয়মান ক্রিকেটার হিসেবে আখ্যায়িত হন। এরপর ইংল্যান্ড সফরে দলের সদস্য হিসেবে অংশগ্রহণ করেন। পরবর্তীকালে টিপ ফস্টার তাকে বিশ্বের সেরা বোলার হিসেবে উল্লেখ করেন।
নাটাল দলের পক্ষে নিচেরসারির ডানহাতি ব্যাটসম্যান ও ফাস্ট মিডিয়াম বোলার হিসেবে খেলোয়াড়ী জীবন শুরু করেন। ১৯০৪ সালের সফরের পর রেজি সোয়ার্জ ইংল্যান্ড থেকে ফিরে আসলে তার কাছ থেকে গুগলি বোলিং কৌশল শেখেন। ১৯০৫ সালে মিডলসেক্সের পক্ষে খেলার জন্য ইংল্যান্ডে যান।
১৯০৬-০৭ মৌসুমে কারি কাপে ইস্টার্ন প্রভিন্সের পক্ষাবলম্বন করেন। গ্রিকুয়াল্যান্ড ওয়েস্টের বিপক্ষে ৭৯ রানসহ ৬/১২ ও ১০/২৬ লাভ করেন। খেলায় দল ইনিংস ও ৩০১ রানের বিশাল ব্যবধানে জয় পায়। মার্চ, ২০০৯ পর্যন্ত তার ১০/২৬ প্রথম-শ্রেণীর ক্রিকেটে দক্ষিণ আফ্রিকার পক্ষে সেরা বোলিং পরিসংখ্যান হিসেবে বিবেচিত হয়ে আসছে। এছাড়াও খেলায় তার ১৬/৩৮ ইস্টার্ন প্রভিন্সের পক্ষে অদ্যাবধি অক্ষত রয়েছে।
১৯০৫-০৬ মৌসুমে ইংল্যান্ডের বিপক্ষে টেস্ট সিরিজে অংশ নেন। কিন্তু দক্ষিণ আফ্রিকার কাছে দ্বিতীয়সারির ইংল্যান্ড দলের বিপক্ষে বেশ হিমশিম খেতে হয়। রেজি সোয়ার্জ, জিমি সিনক্লেয়ার ও টিপ স্নুকের কারণে তিনি খুব কম সুযোগ পেয়েছেন। শেষদিকে ব্যাটিং করে অপরাজিত ৬২ তোলেন। কেবলমাত্র আসিফ মাসুদ এগারো নম্বরে ব্যাটিংয়ে নেমে ঐ সময়ে শীর্ষ রান তুলেছিলেন। এছাড়াও, প্রথম খেলোয়াড় হিসেবে ১১ নম্বরে ব্যাটিংয়ে নেমে দলের পক্ষে দ্বিতীয় ইনিংসে সর্বোচ্চ রান করার কৃতিত্বের অধিকারী। পরবর্তীতে শ্রীলঙ্কার জয়ন্ত অমরাসিংহে দ্বিতীয় খেলোয়াড় হিসেবে এ কৃতিত্ব গড়েন।
প্রস্তাবিত ১৯১২ সালের ত্রি-দেশীয় প্রতিযোগিতায় অংশগ্রহণের প্রস্তুতি হিসেবে ১৯১১-এর বসন্তে অস্ট্রেলিয়া সফরে যান। কিন্তু ঐ সফরে তার ব্যাটিং কিংবা বোলিং কোনটিই কার্যকর হয়নি। অস্ট্রেলীয় অধিনায়ক ওয়ারউইক আর্মস্ট্রং যে-কোন মূল্যে গুগলি বোলারদের মোকাবেলায় সক্ষমতা দেখান। শেষ দুই টেস্ট থেকে বাদ পড়েন। ঐ সফরে তিনি তিন টেস্টে মোট ৪ উইকেট পান। ফলশ্রুতিতে ঐ সফরের পর প্রথম-শ্রেণীর ক্রিকেট থেকে অবসর নিতে বাধ্য হন। ব্যবসায়িক কারণে ব্রিটিশ আইলসে চলে যান। প্রথম বিশ্বযুদ্ধের পরও স্কটল্যান্ড ও আয়ারল্যান্ডের ক্লাব দলগুলোয় খেলে।
১৯০৮ সালে উইজডেন কর্তৃপক্ষ তাকে বর্ষসেরা ক্রিকেটার হিসেবে ঘোষণা করেছিল। মৃত্যু পরবর্তীকালে দক্ষিণ আফ্রিকার শুরুরদিককার প্রথিতযশা ক্রিকেটার হিসেবে তাকে বিশ্বের শীর্ষস্থানীয় ক্রিকেটার হিসেবে অন্তর্ভুক্ত করা হয়।
সুনল জলমন্দির

সুনল জলমন্দিরটি ক্যালিফোর্নিয়ায় সুনল এর ৫০৫ পালোমা ওয়ে তে অবস্থিত। উইলিস পোক এর নকশায় এই সুদৃশ্য স্থাপনার প্রাচীন রীতির ৫৯ ফুট লম্বা ছাদটি ১২টি কংক্রিটের কোরিনথিয়ান স্তম্ভ এবং কোনিক কাঠ ও টাইল ছাদ বহনকারী গোলাকার কংক্রিট বেষ্টনী দ্বারা গঠিত। মন্দিরের ভেতর প্লিসেনটন কূপ, এরায়ো ডে লা লাগুনা ও সুনল ইনফিলট্রেশন গ্যালারি হতে পানি আসে এবং ডাম্বারটন ব্রিজের কাছে সান ফ্রান্সিসকো উপকূলে নিলস ক্যানিওন সংলগ্ন একটি জলাধারে গিয়ে পড়ে। চৌবাচ্চার উপরের ছাদে পানির কলসবাহী ভারতীয় রমণীদের ছবি আছে। মন্দিরটি সোম থেকে শুক্রবার সকাল ৯টা থেকে বিকাল ৩টা পর্যন্ত সবার জন্য খোলা থাকে।
উনিশ শতকের মাঝামাঝি থেকে স্প্রিং ভ্যালি ওয়াটার কোম্পানি নামের একটি ব্যক্তিগত প্রতিষ্ঠান অ্যালামেদা ক্রিক ওয়াটারশেড এর অধিকাংশ মালিকানা লাভ করে এবং সান ফ্রান্সিসকোতে পানি সরবরাহে একচেটিয়া বাণিজ্য শুরু করে। ১৯০৬ সালে SVWC এর সিংহভাগ শেয়ারের মালিক এবং সুবৃহৎ এম্পায়ার স্বর্ণখনির মালিক উইলিয়াম বোয়ার্স বোর্ন (২), তিনটি পানির উৎসের (এরোয়ো ডে লা লাগুনা হতে একটি নল, সুনল ইনফিলট্রেশন গ্যালারি এবং প্লিসেনটন মাঠের আর্তেসিয়ান কূপ) মিলনস্থলের উপর একটি জলমন্দিরের নকশা করার জন্য উইলিস পোককে নিযুক্ত করেন।
কিছু সূত্রমতে বোর্ন সান ফ্রান্সিসকো শহরে ওয়াটার কোম্পানিটি বিক্রয় করতে চেয়েছিলেন। এটি সান ফ্রান্সিসকো ভোটারদের আকৃষ্ট করার জন্য করা হয়েছিল যারা এর ক্রয় অনুমোদন করবে। (মিউনিসিপ্যাল এর এটি ক্রয় করার ঘটনা ১৮৭৩ হতে বিতর্কের সূচনা করেছিল এবং উচ্চমূল্যের কারণে এটি ক্রয়ের প্রথম পদক্ষেপ ভোটারদের সমর্থন পায় নি।) অন্যান্য সূত্রমতে অভিজাত শিক্ষিত পরিবারে জন্মগ্রহণ করায় বোর্ন তার নৈতিক দায়িত্ব হতেই এ কাজে অনুপ্রাণিত হন।
পোক ইতালির তিভোলিতে ১৯১০ এ নির্মিত ভেস্তা মন্দিরের আদলে এর নকশা তৈরি করেন (তিভোলিতে এপেনিন পর্বতের পাদদেশে বিভিন্ন উৎসের পানি মিলিত হয় যা থেকে রোমে পানি সরবরাহ করা হয়)। হেচ হেচি একুইডাক্ট নির্মাণের পূর্ব পর্যন্ত সান ফ্রান্সিসকো শহরের অর্ধেক সরবরাহকৃত পানি (দিনে ছয় মিলিয়ন গ্যালন) সুনল মন্দিরে প্রবাহিত হত। ১৯৩০ সালে সান ফ্রান্সিসকো মন্দিরসহ SVWC চল্লিশ মিলিয়ন ডলারে ক্রয় করে।
অনেক দশক ধরে এই জলমন্দিরটি বহু পর্যটক এবং পিকনিক আয়োজকদের জন্য একটি আকর্ষণীয় জায়গা। ১৯৮০ সালে এটি কিছুটা ধসে পড়ে এবং ১৯৮৯ সালে এটি লোমা প্রিয়েটা ভূমিকম্পে বেশ ক্ষতিগ্রস্ত হয়। মন্দিরটি তখন ভেঙে ফেলার চিন্তা করা হয় এবং নিরাপত্তাজনিত কারণে জনসাধারণের প্রবেশ বন্ধ রাখা হয়। 
১৯৯৭ থেকে ২০০১ সালে ১.২ মিলিয়ন ডলার খরচে একটি সম্প্রদায় এটিকে ভূমিকম্পরোধী ভাবে সংস্কার করে। এভাবে পুনর্নিমাণের পর মন্দিরটি আবার আগের মত উন্মুক্ত করে দেয়া হয়। বর্তমানে মন্দিরে প্রবাহিত পানি, পানের পানি সরবরাহের সাথে যুক্ত নয়। 
মন্দির সংলগ্ন প্রান্তরটি সান ফ্রান্সিসকো শহরের, যা সেখানে একটি পাথরের খাদ নির্মাণ করেছে।</ref> স্থানীয় অধিবাসীরা মন্দিরটির ভবিষ্যৎ চিন্তা করে এর বিরুদ্ধে মামলা করে তবে মামলাটি খারিজ হয়ে যায়।
২০০৬ এর জুনে মন্দির সংলগ্ন এলাকায় সুনল এগ্রিকালচারাল পার্ক খোলা হয়। পার্কটি ছোট ব্যবসা এবং অলাভজনক সংস্থাদের জন্য সাসটেইনেবল এগ্রিকালচারাল এডুকেশন (SAGE) পরিচালনার জন্য জায়গা দিয়ে থাকে। পার্কটি স্থিতিশীল কৃষি এবং পরিবেশ সংরক্ষণের বিভিন্ন কাজ ও শিক্ষামূলক কাজ করার একটি ক্ষেত্র হিসেবে ভূমিকা পালন করে।
“আমি এই উপবনকে জলরাশিতে এবং শুষ্ক মেদিনীকে ঝরনায় পরিণত করব [http://www.biblegateway.com/passage/?search=isa%2041:18;&version=9; [ ঈসায়াহ ৪১:১৮(খ)<nowiki>]</nowiki>] । এই জলস্রোত এই শহরকে মুখরিত করবে স্যাম ৪৬:৪। S.V.W.C. MCMX [Spring Valley Water Company 1910 ]”
কেপলার-৮

কেপলার-৮ হল বীণা তারামণ্ডললের একটি নক্ষত্র, যা কেপলার মিশনের নজরে আসা পৃথিবী সাদৃশ গ্রহ খোঁজার উদ্দেশ্যে নাসা কর্তৃক পরিচালিত একটি অভিযান। নক্ষত্রটি সূর্যের চেয়ে কিছুটা অধিক উত্তপ্ত, বড় এবং অধিক ভারী, যার কক্ষপথে কেপলার-৮বি নামে গ্যাসে ভরপুর দৈত্যাকার একটি গ্রহ রয়েছে। গ্রহটি বৃহস্পতির চেয়েও বড় কিন্তু এর ভর অত্যন্ত অল্প, এবং উজ্জলতা অত্যন্ত অল্প। ২০১০ সালের ৪ জানুয়ারি ওয়াশিংটন, ডি.সি.তে গ্রহটির আবিষ্কারের ঘোষণা করা হয়, সাথে আরও ৪টি গ্রহ কেপলার মহাকাশযান চিহ্নিত করে। কেপলার পঞ্চম গ্রহমণ্ডল আবিষ্কার নিশ্চিত করে, এবং তার নিশ্চিতকরণ মহাকাশযানের কার্যকারিতা প্রদর্শনে সাহায্য করেছে।
কেপলার-৮-এর নামকরণ করা হয়েছে কারণ কেপলার মিশনে আবিষ্কৃত ৮ম গ্রহমণ্ডলী হচ্ছে এটি, নাসার একটি প্রকল্প যা পৃথিবী থেকে দেখা যায় এরূপ নক্ষত্রের পথের মধ্যে পৃথিবী সাদৃশ গ্রহ খোঁজার কাজে ব্যবহৃত হয়। কেপলার-৮-এর কক্ষপথের গ্রহটি হচ্ছে কেপলার-৮বি, যেটি কেপলার মহাকাশযানের আবিষ্কৃত ৫টি গ্রহের মধ্যে ৫ম; কেপলার গ্রহগুলির সঠিক পরিমাপ করতে সক্ষম হয়। ২০১০ সালের ৪ জানুয়ারি আমেরিকান অ্যাস্ট্রোনমিক্যাল সোসাইটির ২১৫তম অধিবেশন ওয়াশিংটন ডিসি.তে জনসম্মুখে কেপলার-৮-এর আবিষ্কারের ঘোষণা করা হয়, সাথে আরও ৪টি গ্রহ সংলগ্ন নক্ষত্র কেপলার মহাকাশযান চিহ্নিত করে, যেগুলি হচ্ছে কেপলার-৪, কেপলার-৫, কেপলার-৬, এবং কেপলার-৭।
কেপলার-৮বি গ্রহটি প্রাথমিকভাবে কেপলার মহাকাশযান আবিষ্কার করে, এবং পরে তা হাওয়াই, টেক্সাস, অ্যারিজোনা, ক্যালিফোর্নিয়া এবং কানাডার পুনঃপর্যবেক্ষণে নিশ্চিত করা হয়।
কেপলার-৮ পৃথিবী থেকে ১০২০ পারসেক (অথবা আলোকবর্ষ) দূরে অবস্থিত। এর ভর ১.২১৩ M এবং ব্যাসার্ধ ১.৪৮৬ R, কেপলার-৮ সূর্যের তুলনায় অত্যন্ত ভারী, যার ভর প্রায় সূর্যের তুলনায় ৫ গুন বেশি, এবং আকৃতি ৩ গুন বেশি। নক্ষত্রটির বয়স আনুমানিক ৩.৮৪ (± ১.৫) বিলিয়ন বছর, তুলনামুলক সূর্যের বয়স ৪.৬ বিলিয়ন বছর। কেপলার-৮-এর ধাতবতা হচ্ছে [Fe/H] = -০.০৫৫ (± ০.০৩), যা সূর্যের চেয়ে ১২% কম ধাতব সমৃদ্ধ; ধাতবতা নিকটবর্তী গ্রহমণ্ডলের জন্য গুরুত্বপূর্ণ ভূমিকা পালন করে। নক্ষত্রটির সক্রিয় তাপমাত্রা হচ্ছে ৬২১৩ (± ১৫০) কেলভিন, যা সূর্যের তুলনায় অত্যন্ত উত্তপ্ত, যেখানে সূর্যের তাপমাত্রা ৫৭৭৮ কেলভিন।
কেপলার-৮-এর আপাত উজ্জ্বলতার ১৩.৯; এর অর্থ হচ্ছে পৃথিবী থেকে অত্যন্ত অস্পষ্ট দৃশ্যমান হয়। যা খালিচোখে দেখা যায়না।
কেপলার-৮বি নামে একমাত্র গ্রহ কেপলার-৮-এর কক্ষপথে আবিষ্কৃত হয়। যার ভর .৬০৩ M এবং ব্যাসার্ধ ১.১৪৯ R, গ্রহটি বৃহস্পতি গ্রহের তুলনার ৬০% হালকা, কিন্তু ৪২% বড় আকৃতির। গ্রহটি দেখতে আবছা, যার ঘনত্ব ০.২৬১ গ্রাম/ঘন সেমি., তুলনামুলক ভাবে বৃহস্পতি গ্রহের ঘনত্ব ৫.৫১৫ গ্রাম/ঘন সেমি। এর কক্ষপথের দূরত্ব ০.০৪৮৩ AU, কেপলার-৮বি প্রতি ৩.৫২২৫ দিনে এর কক্ষপথ অতিক্রম করে। এর কক্ষপথের উৎকেন্দ্রিকতা প্রায় ০, যা একটি বৃত্তাকার কক্ষপথের নির্দেশনা করে। বুধ গ্রহ সূর্য থেকে .৩৮৭১ AU দুরত্তে অবস্থিত, এবং ৮৭.৯৭ দিনে একবার কক্ষপথ পরিক্রম করে। বুধ গ্রহের কক্ষপথ উপবৃত্তাকার, যার উৎকেন্দ্রিকতা হচ্ছে ০.২০৫৬।
বেস৬৪

বেস৬৪
বেস৬৪ হল এক দল এনকোড সংখ্যা যা অ্যাসকিরবাইনারি মান থেকে রাডিক্সপদ্ধতিতে ৬৪ বেসে রূপান্তর করা হয় । এটি একটি পরিপূর্ণ এনকোডিং পদ্ধতি যা শতভাগ নির্ভুলভাবে মান ফেরত দেয় ।
এই পদ্ধতিতে ৬৪ টি আলাদা বর্ণ রয়েছে । যার প্রতিটি বর্ণের ডিজাইন অনুসারে ০-৬৩ মধ্যে মান নির্দিষ্ট করা আছে । এই পদ্ধতির বর্ণ গুলি হল :
codice_1 - codice_2 মোট ২৬ টি
codice_3 - codice_4মোট ২৬ টি
codice_5 – codice_6 মোট ১০ টি
এবং
codice_7 ও
codice_8 মোট ২ টি
সর্বমোট ৬৪ টি আলাদা বর্ণ ।
 এর একটি উক্তি :-
এই উক্তিটিকে বেস৬৪ পদ্ধতির মাধ্যমে এনকোডিং করার পর :-
উপরের উক্তি এবং এনকোডিং উক্তির মধ্যে অনেক পার্থক্য দেখা যাচ্ছে । এনকোডিং টেক্সট টি অ্যাস্কির ৬৪ টি বর্ণ দ্বারা গঠিত । একটি ব্যতিক্রম দেখা যাচ্ছে , এনকোডিং টেক্সট এর সর্বশেষ চারেকটার codice_9 "সমান চিহ্ন" ব্যবহার করা হয়েছে যা উপরের উল্লেখিত ৬৪ বর্ণের মধ্যে নেই । এনকোডিং টেক্সট এর সাথে codice_9 "সমান চিহ্ন" যুক্ত করার পদ্ধতিকে বলা হয় প্যাডিং যা বাইনারি সংখ্যা পদ্ধতির প্যারীটি বিট ধারণা থেকে নেয়া ।
এনকোডিং এর শেষে 'codice_11' সমান চিহ্ন থাকলে বুঝতে হবে যে এনকোডিংয়ের সময় কিছু বিট ধার নেয়া হয়েছিল । করন যখন ৮ বিট বাইনারি কোডকে ৬ বিটে রূপান্তর করা হয় তখন ২ বিটের পার্থক্য থাকার কারণে বিট কম বেশি হয় । এক্ষেত্রে বিট কম হিসাবে ধরা হয় । প্যাডিং যুক্ত হবে কিনা তা বর্ণের সমষ্টির যোগফলের উপর নির্ভরশীল ।
Man এর এনকোডিং মান TWFu নির্ণয়ের সময় কোন বিট কম হয়নি তাই TWFu এর শেষে 'codice_11' সমান চিহ্ন যোগ করার প্রয়োজন হয়নি ।
Man এর আকার ৩ সুতরাং ৮ বিট বাইনারি আকার হবে (৩ * ৮ ) = ২৪
এবং ২৪ কে ৬ দ্বারা পূর্ণ সংখ্যায় ভাগ করা সম্ভব তাই Man এর সাথে
'codice_11' যুক্ত করার প্রয়োজন হয়নি ।
r কে বেস৬৪ এ এনকোডিং করা
এই কারিগরি উদাহরণটি এমন ভাবে তৈরি করা হয়েছে যাতে প্রকার সময় এবং মেমোরি দক্ষতার প্রয়োজন নেই ।
বিভিন্ন ধরনের বাইনারি পদ্ধতির জন্য কিছুটা ব্যতিক্রম লক্ষ্য করা যায় ।
ডাব্লিউডাব্লিউই এনএক্সটি

ডাব্লিউডাব্লিউই এনএক্সটি হল ডাব্লিউডাব্লিউই এর জন্য পেশাদারি কুস্তি উন্নয়ন মূলক শাখা। এটা উইন্টার পার্ক, ফ্লোরিডায় অবস্থিত। এটার প্রতিষ্ঠাতা ট্রিপল এইচ (পল লেভেসকিউ)। ২০১২ সালের আগস্ট মাস থেকে ২০১৩ সালের জুন মাস পর্যন্ত, এটা ছিল স্বতন্ত্র। কিন্তু এটা ডাব্লিউডাব্লিউ এর উন্নায়নমূলক শাখা। ২০১৩ সালের জুন মাসে এনএক্সটি রেসলিং এর অফিসিয়াল ওয়েবসাইট বন্ধ করে দেওয়া হয় এবং সকল কন্টেন্ট ডাব্লিউডাব্লিউই.কম এ স্থান্তর করা হয়। ২০১৪ সালের ফেব্রুয়ারি মাসে, এনএক্সটি টেলিভিশন সিরিজ শুরু করে। যেটা ডাব্লিউডাব্লিউই নেটিওয়ার্ক এ প্রচার করা হয়।
উন্নায়নমূলক শাখা হওয়া সত্ত্বেও, উচ্চ শ্রেণির কুস্তির জন্য এনএক্সটি প্রশংসিত। .
গেমর‍্যাংকিংস

গেমর‍্যাংকিংস ভিডিও গেমের পর্যালোচনা সংগ্রহকারী একটি ওয়েবসাইট ছিল। এই ওয়েবসাইটে ১৪,৫০০টির বেশি গেম সম্পর্কিত ৩,১৫,০০০-এর বেশি নিবন্ধ ছিল। গেমর‍্যাংকিংস ছিল সিবিএস ইন্টারঅ্যাক্টিভের মালিকানাধীন। গেমর‍্যাংকিংস ২০১৯ সালের ডিসেম্বরে বন্ধ করে এর কর্মীদের একই রকম পর্যালোচনা সংগ্রহকারী মেটাক্রিটিকের সাথে একীভূত করা হয়েছিল।
গেমর‍্যাংকিংস অন্যান্য ওয়েবসাইট এবং সাময়িক পত্র থেকে পর্যালোচনা সংগ্রহ এবং সংযোগ সরবরাহের কাজ করতো কিন্তু আয়োজক ছিল না এবং নির্দিষ্ট গড় নির্ধারণ করতো। ২০১৯ সালের ডিসেম্বর মাসে সাইটটি বন্ধ হওয়ার সময় সাতটি গেমের মোট স্কোর ছিল ৯৭% বা তার বেশি: "সুপার মারিও গ্যালাক্সি", "", "সুপার মারিও ওডিসি", "সুপার মারিও গ্যালাক্সি ২", "", "গ্র্যান্ড থেফট অটো ৪", এবং "গ্র্যান্ড থেফট অটো ৫"।
ওয়াশিংটন স্টেট রুট ৪৩৩

স্টেট রুট ৪৩৩ (এসআর ৪৩৩) ওয়াশিংটন হলো মার্কিন যুক্তরাষ্ট্রের কাওলিজ প্রদেশে সম্পূর্ণভাবে অবস্থিত ০.৯৪ মাইল (১.৫১ কিলোমিটার) দীর্ঘ রাষ্ট্রীয় রাজপথ। মহাসড়কটি কলাম্বিয়া নদীর মাঝপথ জুড়ে জাতীয় নিবন্ধীত ঐতিহাসিক স্থানসমূহের তালিকাভুক্ত লুইস এবং ক্লার্ক সেতুতে শুরু হয়েছে এবং লংভিউের এসআর-৪৩২ এর উত্তরে চলে গেছে। ১৯৬৪ স্টেট হাইওয়ে পূনঃসংখ্যায়িত করার আগে মহাসড়কটি প্রাথমিক স্টেট হাইওয়ে ১২ এর অংশ ছিল। ১৯৬৪ এবং ১৯৭২ সালের মধ্যে, মহাসড়কটির নামকরণ স্টেট রুট ৮৩৩ থেকে বর্তমান এসআর ৪৩৩ এ পরিবর্তন করা হয়।
এসআর ৪৩৩ কলাম্বিয়া নদীর উপর তালিকাভুক্ত লুইস এবং ক্লার্ক সেতুর জাতীয় নিবন্ধীত ঐতিহাসিক স্থান ওয়াশিংটন ও কাওলিজ প্রদেশে প্রবেশ করেছে। বন্দরনগরী, বন্দরনগরী প্রবেশের রাস্তা ছেদ করে, লংভিউয়ের শহর এবং বন্দরনগরীর শেষ হওয়ার আগে, মহাসড়কটি ০.৫৪ মাইল(০.৮৭ কি.মি.) দীর্ঘ ব্রীজ বরাবর উত্তর পশ্চিম দিকে চলে গেছে। আবার বন্দরনগরী রাস্তা ছেদ করে, কলাম্বিয়া এবং কাওলিজ রেলওয়ের অন্তর্গত রেলপথের সমান্তরালে, মহাসড়কটি উত্তরে চলে গেছে, এবং মহাসড়কটি শেষ হওয়ার আগে মোট চার লেন একদিকের এক লেনে পরিণত হয়ে এসআর ৪৩২ ও শিল্পাঞ্চলের সঙ্গে ছেদ করেছে। মহাসড়কটির তার সম্পূর্ণ দৈর্ঘ্য জন্য প্রতি ঘণ্টায় ৩৫ মাইল (৫৬ কিমি/ঘঃ) গতিসীমার একটি পোস্ট আছে। ওরেগন পথ শহরের কেন্দ্রস্থল লংভিউ এবং এসআর ৪ মধ্যে এসআর ৪৩৩ এর প্রান্ত দিয়ে চলে গেছে।
প্রতি বছর পরিবহন ওয়াশিংটন স্টেট ডিপার্টমেন্ট (ডাব্লিউ.এস.ডি.ও.টি) রাজ্যের মধ্যে যানবাহনের পরিমাণ পরিমাপের জন্য মহাসড়কটিতে একটি ধারাবাহিক জরিপ পরিচালনা করে। একে বছরে গড়ে প্রতিদিন ট্রাফিক ভলিউমের পরিমাণ, বার্ষিক গড় দৈনিক ট্রাফিক (এএডিটি) পদে প্রকাশ করা হয়। ২০০৯ সালে, ডাব্লিউ.এস.ডি.ও.টি-এর হিসাবে ২০,০০০টি যানবাহন মহাসড়কটি ব্যবহার করে, যার ১২ শতাংশ যানবাহনই হচ্ছে ট্রাক।  সমগ্র মহাসড়কটিকে ডাব্লিউ.এস.ডি.ও.টি এর প্রদেশব্যাপী তাৎপর্যপূর্ণ জনপথের উভয় তালিকায় অর্ন্তভুক্ত করা হয়, মহাসড়কের এই অংশ রাজ্যের প্রধান সম্প্রদায় এবং দেশের অর্থনীতি, প্রতিরক্ষা ও গতিশীলতার জন্য গুরুত্বপূর্ণ হাইওয়ে ব্যবস্থা, ন্যাশনাল হাইওয়ে সিস্টেমের সাথে সংযোগের প্রয়োজনীয়তা হিসাবে চিহ্নিত করা হয়।
এসআর ৪৩৩ এবং লুইস এবং ক্লার্ক সেতু সিয়াটেলের অংশ থেকে পোর্টল্যান্ড বাইসাইকেল ক্লাসিক পর্যন্ত, ২০২ মাইল (৩২৫ কিলোমিটার) দীর্ঘ বার্ষিক বাইসাইকেল রেস অনুষ্ঠিত হতে ওয়াশিংটন এবং অরেগন মধ্যে সংযোগ করে দেয়।
১৯৬৪ সালের স্টেট হাইওয়ের পূনঃসংখ্যায়িত করার আগে মহাসড়কটি প্রাথমিক স্টেট হাইওয়ে ১২ এর অংশ ছিল। মাঝে মাঝে পূনঃসংখ্যায়িত করার মধ্যে এবং ১৯৭২ সালে মহাসড়কটি পূনঃসংখ্যায়িত করা হয়েছিল, ইউ.এস রুট ৮৩০(ইউ.এস-৮৩০) এর শাখা এস.আর-৮৩৩ থেকে এসআর ৪ এর একটি শাখা বর্তমানের এসআর ৪৩৩, যা ইউ.এস ৮৩০ এলাকায় মাধ্যমে স্থলাভিষিক্ত হয়েছিল। ১৯৯২ সাল পর্যন্ত মহাসড়কটি উত্তর থেকে ট্যেনেন্ট এর দিকে অব্যাহত ছিল, তবে মহাসড়কটিকে শিল্পাঞ্চলের জন্য ছেঁটে ফেলা হয়েছিল।
দি ইম্পেরিয়াল, নয়া দিল্লী

দি ইম্পেরিয়াল, নয়া দিল্লী হলো ১৯৩১ সালে নির্মিত ভারতের একটি বিলাস বহুল হোটেল। এটি জনপথে অবস্থিত, যে স্থানটি পূর্বে কুইন্সওয়ে নামে পরিচিত ছিল এবং এটি নয়া দিল্লীর কনাউট প্লেসে সন্নিকটে। মূলত এটি ছিল নয়া দিল্লীর প্রথম বিলাশ বহুল গ্র্যান্ড হোটেল।
আজকে এই হোটেলটিতে রয়েছে ব্রিটিশ এবং ব্রিটিশ পূর্ব সময়কার চিত্রকর্মের সুবিশাল এবং সর্ববৃহৎ সংগ্রহশালা, এবং এটার অভ্যন্তরে আছে একটি চমৎকার মিউজিয়াম এবং একটি আর্ট গ্যালারী।
হোটেলটির যাত্রা আরম্ভ হয়েছিল ১৯৩৬ সালে, ভিক্টোরিয়ান এবং ব্রিটিশ আমলের চিত্রকর্মের সংমিশ্রনের সাথে পুরকৌশলবিদ ডি.জে. ব্লুমফিল্ডের আর্ট ডেকো স্টাইল এর মিশেলে, যিনি ছিলেন এডউইন লুটিইনস এর সহকারী, যিনি পরবর্তিতে নতুন রাজধানী ব্রিটিশ রাজ, নয়াদিল্লীর নকশাবিদ হয়েছিলেন, যা কিনা একই বছরে উদ্ভোধনকৃত, এবং লুটিইনস, দিল্লীর ভেতরেই তার অবস্থান ছিল। ইম্পেরিয়াল আসলে ছিলেন এস. বি. এস রনজিৎ সিং, আর.বি.এ. নারাইন সিং এর সন্তান। পরবর্তিতে ভারতের রাজধানী কলকাতা থেকে নয়াদিল্লীকে ভারতের নতুন রাজধানী হিসাবে ঘোষণা করা হয়েছিল। 
হোটেলটি নতুন করে পূনর্গঠন করেন এটার জেনারেল ম্যানেজার এবং ভাইস প্রেসিডেন্ট জনাব হার্বিন্দার শেখন, ১৯৯৬ থেকে ২০০১ সালের ভেতর এই কাজটি করা হয়। এই সমকালের মধ্যে, ইম্পেরিয়াল নেদাল্যান্ডের রাণী, হলিউডের অভিনেত্রী, অভিনেতাদের, অনেক বিত্তশালীদেরকে অতিথিয়তা প্রদান করে ফেলে। তিনি ছয়টি রেস্তোরা চালু করেন হোটেলটির অভ্যন্তরে যেগুলির নামগুলি ছিল “স্পাইস রুট”, “পাতালিয়া পেগ বার”, “১৯১১ রেস্টুরেন্ট এবং বার”, “ডেনিয়েলস্ ট্যাভার্ন” এবং “সান গিমিগনানো”।
হোটেলটিতে সর্ব মোট ২৩৩ টি রুম রয়েছে যেখানে স্যুট রয়েছে ৪৪ টি। হোটেলটিতে ৬ টি রেস্তোরা রয়েছে যা আগেই উল্লেখ করা হয়েছে। হোটেলটি মূলত ৩ তলা বিশিষ্ট।
হোটেল ইম্পেরিয়াল, নয়া দিল্লী বিশেষ করে নামকরা এটার ঐতিহ্য এবং রাজকীয়তার জন্য। এটার আছে একটি বেশ ভালো ভাবে সুপরিচিত পানশালা যেখানে পণ্ডিত জহরলাল নেহেরু, মাহাত্মা গান্ধি, মোহাম্মদ আলী জিন্নাহ এবং লর্ড মাউন্টব্যাটেন একত্রিত হয়েছিলেন ভারতের বিভক্তি এবং পাকিস্তানের জন্মের উদ্দেশ্যে নিয়ে আলোচনা করার জন্য। এটি আবার আলীগরের স্কুল নামে পরিচিত।
১) দি ইম্পেরিয়াল, নয়া দিল্লী। নিউ ইয়র্ক টাইমস্।
২) ফেমাস হোটেলস:ইম্পেরিয়াল নয়া দিল্লী-দি ম্যাকিং অব বাই এন্ড্রিয়াস অগাস্টিন।১১ ডিসেম্বর ২০০৬।
৩) দি ইম্পেরিয়াল দিল্লী, বাই পেট্রিক হর্টন, রিচার্ড প্লান্কেট, হিউগ ফিনলে, ২০০২, আইএসবিএন ১-৮৬৪৫০২৯৭-৫.
৪) গ্রেট, গ্রান্ড এন্ড ফেমাস হোটেল, বাই ফ্রিটজ গুবলার, রাউইন গ্লাইন, প্রকাশক: গ্র্যাট, গ্রান্ড এন্ড ফেমাস হোটেল, ২০০৮।আইএসবিএন ০-৯৮০৪৬৬৭-০-৯ পি।
৫) দি ইম্পেরিয়াল এশিয়ার লিজেন্ডারি হোটেলস: দি রোমান্স অব ট্রাভেল, বাই উইলিয়াম ওয়ারেন, জিল গুচার, টাটল পাবলিশিং ২০০৭। আইএসবিএন ০-৭৯৪৬-০১৭৪।
৬) হোটেলস ইন নিউ দিল্লী। নিউ দিল্লী হোটেলস।
ষোড়শিক সংখ্যা পদ্ধতি

ষোড়শিক সংখ্যা পদ্ধতি বা হেক্সাডেসিমাল সংখ্যা পদ্ধতি হল ১৬-ভিত্তিক একটি সংখ্যা পদ্ধতি। অর্থাৎ শুধুমাত্র প্রতিটি সংখার জন্য ১৬টি সম্ভাব্য মান নিয়ে ষোড়শিক সংখ্যা পদ্ধতি গঠিত হয়।
ষোড়শিক সংখ্যা পদ্ধতির অঙ্কগুলি হল codice_1 - codice_2 এবং codice_3 পর্যন্ত মোট ১৬টি বর্ণ।
দশমিকে যখন একটি গণনা ৯, ১৯ ইত্যাদি অতিক্রম করে, তখন গণনা ০ থেকে পুনরায় শুরু হয়। কিন্তু পরবর্তী ঘরের অঙ্কের মান ১ বৃদ্ধি পায় (৯-এর পরে আসে ১০, ১৯ পরে আসে ২০)। একইভাবে, ষোড়শিক সংখ্যা পদ্ধতিতে গণনা যখন F অতিক্রম করে, তখন ০ থেকে গণনা পুনরায় আরম্ভ হয় এবং পরবর্তী ঘরের অঙ্কের মান ১ বৃদ্ধি পায়। সুতরাং F পরে আসে ১০, ১F পরে আসে ২০, ইত্যাদি।
ক্রমাগত দশমিক সংখ্যাকে ১৬ দিয়ে ভাগ করে যেতে থাকলে যে ভাগশেষ হয়, সেগুলিকে উলটে লিখলেই তুল্য ষোড়শিক সংখ্যা পাওয়া যায়।
দশমিক ভগ্নাংশকে ক্রমাগত ১৬ দিয়ে গুণ করতে হবে,যতক্ষণ পর্যন্ত না গুণফল শূণ্য হয়। এরপর পয়েন্ট এর বামের সংখ্যাকে শুরু থেকে শেষ পর্যন্ত লিখলেই ষোড়শিক ভগ্নাংশ পাওয়া যাবে । ( গুণফল সবসময় শূণ্য নাও হতে পারে)।
বাল্টিক রাষ্ট্রসমূহ

বাল্টিক রাষ্ট্রসমূহ বলতে উত্তর ইউরোপে বাল্টিক সাগরের তীরে অবস্থিত রাষ্ট্রসমূহকে বুঝায়। এই অঞ্চলে এস্তোনিয়া, লাতভিয়া এবং লিথুয়ানিয়া - এই তিনটি দেশ রয়েছে। বাল্টিক রাষ্ট্রসমূহে আঞ্চলিক পর্যায়ে সহযোগিতার জন্য কিছু আন্তঃসরকার সংস্থা রয়েছে।